
Trys dalykai iš eksperimentinės fizikos. 
1. Induktiviai vyniotą špūlę išinduktivinti. 

1-sis brėžinys atvaizduoja pusę perpiauto rutulio lukšto, sudaryto iš 
daugybės kitas kitam lygių smulkių magnesėlių, kurių pratęstosios ilgosios 
ašys susieina rutulio centre. Kai visi tokio rutulio magnesėlių šiaurės po- 
liai 2 yra nukreipti šalin nuo rutulio 
centro, 0 visi pietų poliai s yra atkreipti 
į rutulio centrą, ką-gi tuomet galima pa- 
sakyti apie to rutulio bendrąjį magnetin- 
gumą? Čia iš tikrųjų yra klausimas, 
verčiąs žmogų pagalvoti. Negalėdamas 
jo išspręsti, skaitytojas veltui ieškos at- 
sako į jį net stambesniuose fizikos vei- 
kaluose, o aukštosios matematikos nej- 
valiojąs asmuo nesugebės suprasti tik- 
slių ir gražių įrodymų šito uždavinio re- 
zultato Clerk'o Maxwel"'io arba J. J. 
Thomson'o veikaluose apie elektrą ir 
magnetingumą. 

Šitą klausimą betgi galima išspręsti, 
kaip greit patirsime, net labai ir labai 
paprastu būdu. Faraday'aus akimis 1-sis Drėžinys. 
žiūrint, iš magneto šiaurės polio išeina, o į pietų polį įeina vadinamos in- 
dukcijos linijos. Išėjus linijai iš šiaurės polio, jos galas negali skrajoti sau 
erdvėj, bet būtinai turi pasibaigti magneto pietų polyje—taip mokė Fara- 
day'us ir jo sąvokų sumatematikintojas Max wellis. Jeigu taip iš tikrųjų 
yra, tai lukšte rutulio, sudaryto iš daugybės radialiai nukreiptų magnesėlių 
su aukščiau minėta polių orientacija, nebeturėtų pasireikšti jokis magnetin- 
gumas. Kad taip faktinai yra, rodo šioks protavimas. 

Srovei tekant viela, aplink ją susidaro magnetinis laukas. Paėmus vielą 
dešine ranka, nykščiui rodant srovės kryptį, pirštai rodo magnetinių linijų 
kryptį aplink vielą. Ampėre'as mokė, kad molekuliariniai magnesėliai su- 
sidaro iš tekėjimo elektros srovės molekulėje. Pažvelkime į magnetingumą 
reiškiantį lukšto 4B3CD paviršių (2-sis brėž.). Jį sudaro daugybė moleku- 
liarinių keturšonių. amperinių srovių, tekančių 
vilyčių nurodomomis kryptimis. Aišku, kad mo- Ą B 
lekuliarinės srovės besiliečiančių šonų gretimų 
molekulių yra priešingų krypčių ir užtat čia nei- 
tralizuojasi šitų srovių efektas, sudarydamas išo- 
rės magnetinį lauką. Tik molekulės, sudarančios 
lukšto kra'tą ABCD, tegali išorėj pareikšti jėgos. 
Bet sudėtinis srovių efektas pakraščio  moleku- 
lėse yra tas pats, kaip efektas srovės, tekančios 
viela, sudarančios lukšto kraštą. O rutulio pavir- 
šius šitokio krašto neturi: rutulio paviršius ne- D 
turi juk nė galo, nė pradžios. Manant, kad rutu- 


2-5is brėžinys. 

lio paviršiuje yra daugybė - amperinių sroviukių, aišku, kad, išlaikant šilo 
straipsnio pradžioj pažymėtąją magnesėlių-sroviukių polių orientaciją, gre- 
timų molekulių liečiančių šonų išoriniai magnetiniai efektai išsikerta ir už- 
tat tokiame rutuly nebegauname jokio magnetinio efekto. Yra tai ir gražus 
Faraday'aus pažiūrų sveikumo įrodymas. 

Šitą sąvoką galima praplėsti, pritaikant ją solenoidams, parodyt, kaip 
iuduktiviai vyniotą špūlę galima išinduktivinti. 

Solenoidas yra vielos špūlė. Kai vieloj teka elektros srovė, vienas 
špūlės galas reiškia šiaurės magnetinį polaringumą, o kitas—pietų, pa- 
reinamai nuo srovės krypties špūlėje ir, žinoma, nuo konvencijos, arba su- 
sitarimo, apie tai, kas yra šiaurė ir kas pietūs. Reikalinga energijos tiekti 
netik tam kad pavaryti srovę vieloj, bet ir sudaryt magnetiniam laukui 
aplink šitąją vielą—šis laukas susidaro srovės energijos sąskaiton. Sistema, 
sudaryta iš magnetinio lauko ir uždaro elektros srovės tako elgiasi lyg 
tame lauke būtų inercijos, arba palinkimo palaikyti be atmainos skaičių 
indukcijos linijų, perveriančių grandinę, kurioj teka srovė. Užtat, dideliu 
dažnumu keičiant srovės kryptį, nenaudingai aikvojama energijos kovai 
prieš šitą elektromagnetinę inerciją. Dažnai svarbu vielos špūlės vynioti 

neinduktiviai. Tas padaroma vyniojant vielą, užlenkiant ją at 
gal ant savęs, taip kad gretimuose sukmenyse srovės teka 
priešingomis kryptimis ir tokiu būdu panaikina kitą kitos 
magnetinį efektą išorėj (žiūrėk 3-jį brėž). 

Suvyniojus ištisą eilę mažų solenoidų, kaip parodyta 
4-me brėžiny, ir paskum sustačius juos susukto kuodo (įviju, 
spiraliniu) būdu ant rutulio paviršiaus, orientuodami radialiai 
jųjų ilgąsias ašis, gausime aukščiau pažadėtąją neinduktivią 

3-sis brėžinys. santvarką. 


ss 5 Galėtų tatai turėti ir praktiškos naudos. 

—,----- Pavyzdžiui, paraboliniame šildymo aparato ži- 

diny toks solenoidų rutulys būtų ir pigus ir 

praktiškas—viena, kad taip galima daug vielos 

suvynioti mažoj talpoj, kas leidžia tuomet pa- 

vartoti storesnę vielą, o stora viela ne taip 

greit sudega aukštoj temperatūroj ir turi di- 

n nu: n desnį šilimos spinduliavimui paviršių, o an- 

4sis brėžinys. tra—neinduktiviškumas leidžia naudingai pa- 
vartoti kintamąją srovę. | 

Pasidirbdinus tokį solenoidų rutulį, ir leidžiant jais tekėti elektros 
srovei, galima jį prikišti prie magnesėlio, užmauto horizontaliai ant adatos 
galo, ir tuo įsitikinti kad, kaip iš aukščiau išdėstytų sumetimų reikėjo 
laukti, iš tikrujų, nėra jokio magnetinio efekto. 

2. Būdas žemės magnetingumui vaizduoti. 

Visi veikalai, liečią žemės magnetingumą, paduoda šiokį gana naivų 
vaizdą: rutulys, o tame rutuly—amžinasai magnetas, truputį pašlijęs nuo 
ašies, aplink kurią sukasi žemė. Nieks, žinoma, netvirtina, kad taip galima 
žemės magne:ingumą išaiškinti—-yra tai tik pirmas prisiartinimas išaiškint 
klausimui, kurs tebėra judrios spekulacijos sukury. Daug gudrybės išaikvota 

padirbinėjant painius modelius žemės magnetingumo kaprizams pamėgdžioti 
—bet su menku pasisekimu, 


Čia patiekiamasai, be pretenzijų, vaizdas yra siūlomas kaipo tinka- 
mesnis už 1ą, kurį tik ką minėjome, geresnis tuo, kad jis panaudoja elektros 
srovės magnetinį efektą: taip nuo Ampėre'o laikų juk ir aiškinamas 
magnetingumas. 


paviršių gravitacijos centruose. 
Leidžiant įvairias sroves dviem | 
ar trimis ratais, galima polius N 
ir S nuvaryti kur tik panorima 
trikampio viduje arba šonais. Kei- 
čiant srovių kryptį, galima polius 
N ir S nuvaryti į bet kurį norimą 
trikampį. 

Šitas dalykas lengvai ir pi- 
giai patikrinamas eksperimentiniu 
būdu. Užmovus magnesėlį hori- 
zontaliai ant adatos galo, į jį ga- 
lima įvairiai pasukti aprašytąjį ru- 
tulį ir tokiu būdu nustatyti N ir 
S įvairiomis magnetingumo apy- 
stovomis. 


3. Aparatas, parodas ir 
rezonansą ir virpėjimų 
kompoziciją. 

(i). Pakabinus švytuoklę nuo 
lanksčios gulsčios lazdos galima 
ją smarkiai įsupdinti periodiniais 
stuktelėjimais lazdos ar pačios 
švytuoklės—jeigu tų stuktelėjimų 
dažnumas supuola su švytuoklės 
įgimtuoju supimosi dažnumu, Fi- 
zikoj toks dalykas vadinasi rezo- 
nansu, atsigarsėjimu, atsiliepimu ir 
jis pareina nuo sukrautų ar su-- 5-sis brėžinys. 
kauptų efektų mažyčių sistemos stuktelėjimų, suduodamų kaip sykis tii1- 
kamu laiku maksimaliniam efektui sukelti. 

(ii). Kai du I,gūs virpą daiktai virpa dviejose kita kitai perpendi- 
kulariose plokštumose toj pačioj fazėj, tai gauname rezultantinį virpėjimą 
plokštumoj, kuri perkerta kampą tarp anų dviejų plokštumų pusiau. 

Ė (iii). Kai fazės skiriasi ketvirtąja dalimi periodo, tai rezultantinis 
judesys yra apskritimas. Prie kitų fazių skirtumų gaunamos elipsės, 
* Ž 7 * 5 

6 me brėžiny atvaizduojamas aparalas, parodąs aukščiau suminėtus 
dalykus. Nuo apverstos taburetkos kojų galų 4,8,C,D, nejtemptai išvedame 
dvi, taške Z mazgeliu surištas, virvutes. Pusiaukely tarp 4Z, B4, CZ, DZ 
yra taškai a', b', <! d', nuo kurių pakabinama lygaus ilgumo švytuoklės a,b,c,d. 
Nuo Z pakabinama tokio pat ilgumo švytuoklė <. 


Patraukus = atgal perpen- 
dikuliariai vienam  taburetkos 
šonų ir paleidus ią Ššvytuoti, 
tuoj, rezonanso būdu, pradeda 
įsisupti a,b,,d—visos vienoj fa- 
zėj, kuri yra priešinga iazei 
švytuoklės +. Svytavimai = gęsta, 
o a,bc.d auga, paskui švytavi- 
mai a,bc,d nyksta, 0 + auga, ir 
tt. Tuo įrodoma tai, kas tvirti- 
nama paragraftuose (i) ir (ii). 

Leidžiant švytuoklei < išra- 
šyti smailų koną =Z, taip pat 
gauname rezonanso efektą, tik 
jau suskaldyta į komponentus. 
Kai >' yra perpendikuliari linijas 
A'C', tai stuktelėjimai pakabini- 
mo taško yra krypty DB. Kai 
2 yra perpendikuliari linijai D'B', 
tai stuktelėjimai yra krypty AC, 
ir t.t. Šitie stuktelėjimai verčia 
švytuokles a,bcd suptis plok- 
štumose DBB'D', ACC'A', ir t.t. 
Kadangi = aplanko minėtąsias 


6-sis brėžinys. 
plokštumas tik kas ketvirtą periodo dalį, tai fazės švytuoklių d,b skiriasi 
nuo fazių  švytuoklių a, ketvirtąja periodo dalimi. Svarbu čia pažy- 
mėti, kad kono švytuoklės periodas sutampa su plokštumoj besisupančių 
„švytuoklių periodu tiktai kuomet kono aukštis yra lygus anų švytuoklių 
ilgiui. Užtat, juo smailesnis konas, juo arčiau sutampa periodai visų ly- 
gaus ilgumo švytuoklių. Tuo įrodoma tvirtinimai paragratuose (i) ir, (iii). 
Simetrijos dėliai, paveiksle rodoma 5 švytuoklės. Užtenka ir trijų— 
galima, pavyzdžiui, apsieiti be b ir be c. 


Kaunas, K. Šliupas. 


Universitetas, 


"Apie Lietuvos upių ir jūrių kopų augmeniją. 
(Straipsny 6 atvaizdai). Ė 


Kaip sniego pūsniai susidaro prie tvorų, medžių, krūmų ir kitokiuose 
užvėjuose, panašiai ir „smėlio pūsnių“—kopų—sudarymui dalyvauja auga- 
lai, akmenys ir t.t. | 

Kopos susidaro ne tiktai jūrių pakraščiais,-bet ir kontinento gilumoje: 
tyrumose, prie didelių ežerų, didelių upių slėniuose. Taip, antai, Lietuvoje 
nedidelių kopų yra Platelio ežero (Žemaitijoje) rytų pakraščiuose; taip pat 
nemaža kopų randasi Nemuno ir Neries slėniuose. 

Kopų galima užtikti visame pasauly, pradedant nuo arkties ir baigiant 
tropikais. Reikalingi tik du veiksniai, du faktoriai, kad kopa susidarytų: 
vėjas ir sausas smėlis. 


L-sis atv. Varpuotė (Koeleria glauca) 7 čiobreliai (Thymus serpillum) puikiai 
Ę sutvirtina judrų kopų smėlį. 

Kraštuose su sausu klimatu kopos gali pasiekti labai didelio aukščio 
(iki 300 metrų); bet pas mus, kur klimatas drėgnas ir smėlis dažnai būna 
šlapias, galingų kopų nesutinkame. | 

Bet man labiau rūpi kopų augmenija, todel nuo to ir pradėsiu. 

Veršvių (deš. Nemuno krantas tarp Kauno ir Raudondvario), Pane- 
munės, Eigulių, Plebaniškių pušynai auga ant kopų, kurios susidarė anksčiau, 
kaip augalai užkariavo upių slėnius ir sulaikė vėjo blaškomą smėlį. 

Kokie gi augalai buvo pioneriai ant tų kopų? 

Kiek teko pastebėti, mūsų didelių upių slėniuose, kur pušynai ant 
kopų buvo iškirsti arba išdegę ir plikų kopų smėlis, niekeno nesulaikomas 

vėl pradėdavo judėti, praslinkus kai kuriam laikui ant jų atsiranda augalai 
iš varpiečių šeimynos: varpuotė (Koeleria glauca) ir eraičynas (Fcs- 
tuca glauca). Šie augalai savo plačiai išsišakojusiomis ilgomis ir tankiomis 
šakn mis šiek tiek sulaiko vėjo blaškomą smėlį, ir tada prie tų augalų (toje 
vietoje, kur sakytieji augalai sutvirtina smėl;) apsigyvena čiobreliai 
XThymus serpillum), kurie drauge su kitais augalais dar daugiau sutvirtina 
kopą Po čiobrelių atsiranda viržiai (Calluna vulgaris), kurie galutinai su- 
tvirtina smėlį. Paskui jau gali ramiai dygti nukritusi ten pušies sėkla, ne- 
bijodama nei sauso vėjo, nei perdaug karštų saulės spindulių, nei smėlio 
užpustymo. 

1-sis alvaizdas vaizduoja Neries slėnic kopą ties Eigulių "mišku su 
varpuote ir čiobreliais—pirmais plikų kopų pionieriais. Galima matyti, kad 


2-sis atv. Eraičynas (Festuca ovina var. glauca), pirmas pionierius ant plikų Pažaislio 
kopų, padeda miškininkams sutvirtinti kopas ir apsodinti jas naudingomis pušimis, 


jų dėmės atsiranda ten, kur yra daugiau varpuočių, reiškia, ten, kur dau- 
giau sutvirtinta dirva. Kairėje atvaizdo pusėje matyti buvusio čia pušyno 
liekanos: viena sena pušis ir vienas kelmas. Ir jeigu dabar čia nesikištų 
Žmogus arba gyvuliai ir duotų laisvai augti šitiems augalams, tai po čio- 
brelių atsirastų viržiai, o paskui jį pušys, arba tiesiog pušys be viržių tar- 
pininkavimo. Tokiu būdu su laiku kopa vėl apaugtų pušimis. 


Neries ir Nemuno slėniuose pioneriais ant plikų kopų gali būti e rai- 
čynas (/estuca glauca). Jis taip pat, kaip ir varpuotė, sutvirtinęs smėlį, priruo- 
šia dirvą čiobreliams, o čiobreliai—pušiai (žiūr. 2-jį atv.). 

Neries ir Nemuno slėnyse galima rasti kopų su įvairiomis apžėlimo 
stadijomis ir visuomet pirmcjoj stadijoj eina varpuotė arba eraičynas su 
čiobreliais, o galutinėj—pušynas (žiūr. 3-jį atv.). 


J. Kuprevičius; Apie Lietuv.s kopų augmeniją 327 


Dažniausiai sutinkami samanoti pušynai (samanos ypnum Schre- 
beri, Hylocomium proliferum, Dicranum) su retais bruknių ir mėlynių 
uogienojais. Retuose pušynuose, kur saulė labiau kepina, miško dangą su- 
daro įvairios kerpių rūšys (dažniausia rūšis Cladonia). 

Šių pušynų pamiškys, susidedąs iš lapuočių medžių (šermukšniai 
ir ievos) bei krūmų, labai menkas, nes čia jaučiamas didelis žmonių ir gyvu- 
lių poveikis. Dažnai pamiškį sudaro kadugys (Juniperus communis), gy- 
vulio neliečiamas; jį nubaido jo smai ūs, dygūs spygliai. Labai geru pa- 
vyzdžiu gali būti kopų pušynas su tankiu kadugio pamiškiu netoli Nemu- 
naičio miestelio (Alytaus apskr.), 

Ten, kur įdubimai arba slėneliai tarp kopų gan gilūs ir susirenka 
daugiau drėgmės, antruoju aukščių (Schichte, jarus) atsiranda eglė, kuri 


[7 


3-sis atv. Panemunės pūšynas auga ant kopų. 


galų gale išstumia iš tų įdubimų pušį Panemunės miške prie Kauno ga- 
lima matyti tą kovą, kurioje eglė nugali pušį. S 

Be varpuotės ir eraičyno su čiobreliais, kopų sutvirtinimui ir apželdi- 
nimui dalyvauja ir daug kitų augalų, bet jau jie nesudaro tokių tipingų 
vaizdų. Taip antai, drauge su čiobreliais, eraičynu ir varpuote auga smil- 
tinė sidabražolė (Potentilla arenaria), kietis (Artemisia campesiris), 
drugiažolė (Sedum acre), smiltinė viola (Viola arenaria), šunr ūkš- 
tis (Rumez acetosella), samanos Thuidium ir įvairių kerpių rūšys (Cla- 
doniu, Cetrarja, Peltigera). 

Taip pat įdomios įvairios jūrių kopų apžėlimo stadijos, bet apie tą 
plačiau papasakos prof. Regelis su p. Kisinu, nes šiais metais jie jas 
tyrinėjo. Aš pasitenkinsiu tik tuo, kad paminėsiu įdomesnius momentus iš 
Jūrių kopų augalų gyvenimo, 

4-sis atvaizdas vaizduoja augalą Honchenya peploides, kuris pagamina 
mažą kopą (kopą embrioną). Kadang prie šių augalų grupės susidaro ra- 
mesnė zona, užvėja, tai vėjo nešama iš jūrių smėlio dalis čia susilaiko ir 
susimeta į nedidelę kalvelę. Augalams augant ir dauginantis, auga drauge 
ir mažoji kopa-embrionas. Pagaliau, ant padidėjusių kopų atsiranda auga- 
lai iš varpuočių šeimynos: ledrūnė*) (Psamma arenaria) ir rugveidė 
smiltinė (Zlymus arenarius). Tarp jų apsigyvena mažesni augalai, būtent: 
pūtelis (Tragopogon floccosus), eraičynas (Festuca rubra, var. arenaria), 
kvepiančioji linaria (Linama odora) ir kiti (žiūr, 5-jį atv.) Del to 
kopos augimas, didėjimas eina dar sparčiau, nes minėti augalai yra daug 
didesni, jie sudaro dar didesnę ramumo zoną ir aišku, kad smėlio sulaikys 
dar daugiau. Šitie augalai (ypač ledrūnė ir rugveidė) turi labai didelės reik- 


4-sis atv. Honchkenja peploides pagamina kopą-embrioną. Palyginimui padė,a skrybėlė: 


šmės, nes sulaiko didesnę da'į smėlio, nešamo iš jūrių, ir tokiu būdu ap- 
saugoja kitą artimiausiąją zoną nuo perdaug didelio užpustimo. Mūsų jū- 
'rių pakraščiuose šitie augalai sutinkami labai dažnai ir didelėmis bendruo- 
menėmis. 

Kitoj artimiausioj zonoje auga smiltinės viksvos bendruome- 
nės (Carez arenuria) (žiūr. 6-jį atvaizdą). 

Si viksva savo galingais požeminiais stiebais dar daugiau sutvirtina 
smėlį ir teikia galimybės kitiems augalams apsigyventi. Cia, kaip ir upių 
kopose, kur smėlis daugiau sutvirtintas, atsiranda čiobrelių dėmės, o pa- 
skui juos eina pušis. 

Drauge su smiltine viksva auga ir kiti mūsų jūrių kopoms būdingi 
augalai: karklas rėpliojantis (Salir repens var. argentea), eraičynas 


*) Palangos pajūry ledrūnė, panašiai kaip ir Hunckenya, sudaro mažas kopas-embrionus. 

(Pestuca rubra, vav. arenaria), siutgloba (Alyssum montanum), kulkšnė 
smiltinė (Astragalus arenarius), drugiažolė (Sedum EI) viola smil- 
tinė (Viola arenaria) etc. 

Kopų augalai įdomūs savo biologija. Jie primena siek tiek tyrumų 
augalus, nes augimo sąlygos kai kuriais atvejais vienų ir kitų yra vienodos. 
Kopose, kaip ir tyrumose, saulė labai įka' tina smėlį. Vidurvasarį kopos tem- 
peratūra prieš saulę vidurdienį gali siekti 50—80 C. 


Didelis yra ir šviesos kiekis, nes plikas smėlis atmuša saulės spin- 
dulius, ir tie spinduliai patenka ant apatinės lapo pusės. Taip pat jaučia- 
mas didelis maistingų dalių ir drėgmės kiekis. 

Pagaliau, nuolat pučiąs vėjas veikia ne tiktai džiovindamas, bet ir 
mechaniškai, nešdamas su savim smėlio grūdelius, kurie ardo gyvus au- 
galų audinius, 


5-sis atv. Rugveidės (Eljmus avenarius) it nendrinės ledrūnės (Psammna 
arenaria) bendruomenė Antrajame aukštyje dar matyti Honckenyja peploides, 


Todel kopose mes nesutinkame augalų su plačiais minkštais lapais. 
Visi jie yra kserofitai, t. y. sausumos augalai (£7p0c sausas, GuTjV—augalas). 
Kseromortinę augalų organizaciją sukelia, be minėtų veiksnių, ir dirvos su- 
rūmas: juk jūrių kopose smėlis turi savyje druskos (NaCl). 


Klasikiškas pavyzdis, kaip puikiai augalas prisitaiko prie esamųjų, kad 
ir labai nepalankių, sąlygų, gali būti jau anksčiau minėta ledrūnė. Jos 
ilgi linijiški lapai turi savybę, pučiant vėjui ir esant sausam orui, taip su- 
siriesti, jog prieš vėją visuomet atsiduria lapo nugarėlė. Nugarėlės audi- 
niai labai stiprūs ir nebijo smėlio grūdelių mušimo. Tokiu būdu augalas 
apgina ne tik savo audinius nuo ardymo, bet ir nuo perdidelio vandens 
garavimo, nes angelės (žiotelės) randasi viršutinėj į vidų įlenktoj lapo p.:sėj. 

Taip pat įdomus augalas pūtelis (Tragopogon floccosus). Jis visas 
uždengtas plonais ilgais suveltais plaukeliais, kurie daro įspūdį, tarsi šį 
augalą tyčia kas apgaubęs putomis arba plonu baltos vatos sluoksniu. Ka- 
dangi kopose saulėta dieną temperatūra pakyla aukštai ir šviesos labai daug, 
tai, gali būti, kad šitas baltas apdraikas ir apgina ypač jauną ir dar ne- 
sutvirtėjusį organizmą nuo džiovinančio vėjo ir smarkių saulės spindulių: 
yra žinoma, kad balta spalva atmuša saulės spindulius; taip pat ir vandens 
garavimas sumažėja, nes „putų“ arba „vatos“ sluoksnis sudaro aplink au- 
galą-ramią oro zoną. 

Kopų dirva yra nepastovi, nes atnešamas ir jūrių smėlis artimiausiose 
prie vandens zonose nuolat keičia kopos paviršių ir jos aukštį. Tokiu būdu 
augalų stiebai užnešami smėliu. O mes žinome, kad jei sodindami kokį 


6-sis atv, Smiltinės viksvos (Care arenaria) bendruomenės Palangos apylinkių kopos“, 


augalą, įsodinę jį duobėn, užpilsime žemėmis aukščiau kaklelio (vieta, kur 
stiebas susiduria su šaknimi), tai žievė toje vietoje nušus ir augalas žus. 
Kopų augalai to nebijo: visi jie turi ilgus požeminius stiebus (šakniastie- 
bius, rhyzoma) ir užnešti smėliu vistiek auga toliau, leisdami naujus die- 
gus. Ledrūnės šaknestiebiai siekia net kelių metrų ilgio. Jie neduoda ko- 
pai pasijudinti, kaip virvėmis pririšdami ją prie vienos vietos. 

“Dabar suprantama, kodel jūrių pakraščiais lekiojantiems smėliams su- 
laikyt ir jiems sutvirtint vartoja ledrūnę. Klaipėdos krašte mes matome iš- 
tisus kopų kilometrus kvadratais apsodintus Iedrūne. 

Nemažiau įdomi yra ir smiltinė viksva (Carez arenaria) (žiūr. 
6-jį atv.). Savo aštriu, kaip yla, stiebašaknio galu ji knisasi smėly, leisdama 
į šviesą lapus ir žiedus. Jos stiebašakniai auga tiesiai, ir todel vieta, apau- 
gusi šiąja viksva, labai graži. Atrodo, lyg kad kas tyčia susodino auga- 
lus eilėmis (žiūr. 6-jį atv.). 

Iš visa, kopų augalų studijavimas yra labai įdomus. Kopos, del savo 
blogų dirvos savybių, mažiau žmogaus paliestos. Todel augalų bendruo- 
menių plėtojimasis, jų naturalus pasikeitimas duoda botanikui daug įdo- 
mios ir pamokančios medžiagos. 

Kaunas, Stud. J. Kuprevičius. 

Universitetas, 
1926. VIII. 30. 

Paukščių perėjūnų kelionės naujųjų tyrimų šviesoj. 
(Sparnuotus giesmininkus palydint) 
(Straipsny du žemėlapių brėžiniai) 
1I*) 
Kur ir kuriais keliais išlekia mūsų paukščiai rudenį. 

Rudens gamtos nykumą padidina dar ir tai, jog mūsų namai, sodai 
laukai ir miškai palieka be paukščių giesmininkų, įvairiais garsais ir jude- 
siais didinusių pavasario ir vasaros gamtos gyvybę. Giedoję daugelis paukš- 
čių, rods, paliauja jau ir daug pirmiau prieš savo išlėkimą,—kai tik vasarą 
išsiperi vaikus ir tampa užimti jų auginimu. O rudenį visi tie paukščiai, 
kurie maitinasi išimtinai vabzdžiais, taip pat tie, kurių maistą sudaro varlės 
ir ropliai, kaip kad ir visi vandeniniai paukščiai, kurių gyvenamos vietos 
žiemą užšąla,—visi jie priversti žiemai palikt artimesnius prie ašigalio kra- 
štus ir palankesniame klimate pergyvent tąjį laiką, kurį daugelis žindamųjų 
pramiega žiemos miegu, kurį ropliai ir varlės praleidžia sustingę ir kurį 
pranyksta visas vabzdžių pasaulis. Tuo būdu iš mūsiškių paukščių žiemą 
mes pasigendame lakštingalų, špokų, kregždžių, kielių, vyturių, griežlių, 
gandrų, volungių, girinių karvelių, gegučių, žiubių, strazdų, tutučių, pem- 
pių, gervių, laukinių ančių ir kitų. Taigi, daugelis labiausiai į akis krintamų 
mūsų paukščių yra vadinamieji paukščiai perėjūnai, kurie taisyklingai kas 
rudenį iš mūsų krašto išlekia, o pavasarį vėl sugrįžta. Kai kurie jų, kaip 
antai, kregždės, špokai, gandrai rudens kelionėn rengias pulkuodamiesi, da- 
rydami skraidymo bandymus ir todel jų išlėkimo laikas labiau krinta aky- 
sen. Betgi daugelis kitų išnyksta visai patylomis, taip kad jų išsikraustymo 
net nepastebime. 


*) Pirmoji šio straipsnio dalis—bendrai apie paukščių keliones ir jų tyrimą — įdėta 
„Kosmo“ 1925 m. 85—90 pusl. — pavasario metu, sparnuotus mūsų giesmininkus pasitinkant. 
L 'Er:oD, 


332 Pr. Dovydaitis: Paukščių perėjūnų kelionės naujų ų tyrimų šviesoj 


Čia pirmiausia noriu pasidalint su skaitytoju tomis keleta žinelių, ku- 
1ias iš greitųjų surinkau iš mano gimtosios apylinkės (Višakio Rūdos valsč., 
Mariamp. apskr.) gyventojų api: paukščius rudenį, taigi trupučiu ornitolo- 
ginio folkloro. 

Vyturys (veversys) paliaująs giedojęs rugių pėdą surišus. Kiti sako: 
zugius kertant vyturių jau nebėr (rugių kirtimo laikas šiame krašte svy- 
zuoja tarp liepos mėn. antrosios pusės ir rugpiūčio mėn. pabaigos). Vy- 
turiai išlekią tik į miestus. f 

Kregždės išlekiančios „per Sv. Kryžiaus paaukštinimą“ (rugsėjo 
m. 14 d.) (Ar čia tik nebus dirbtinis atskambis, lyg koks ritmas, priside- 
Trint prie nuomonės, kad kregždės pavasarį parlekiančios „per kryžiaunas 
dienas“ —taip vadinamos trys dienos prieš Seštines). Praeitais 1925 metais 
rugsėjo m. 6 d. šiame krašte stebėta didelis kregždžių būrys, nutūpęs prie 
Jūrės lentpiūvės (neaišku, ar čia ilsėtasi iš toliau atlėkusiųjų ar buvo pra- 
dedamasis punktas vietinių kregždžių kelionėn leistis). —Kitas sakė, kregždės 
išlekiančios tik rugsėjo pabaigoj. Su kregždėmis sykiu išlekiančios ir 
pempės. 4 

Gegutė paliaujanti kukavus „nuo Škapliernos“ (liepos m. 16 d.); 
seniau girdėjau sakant, kad nebekukuojanti jau nuo „šv. Petro“ (birželio 
m. 20 d.). Del šio paukščio perėjūniškumo, tai šio krašto liaudy esama pla- 
čiai pasklidusios nuomonės (girdėjau ne iš vieno), kad gegutė neiš- 
lekianti, bet žiemą pergyvenanti čia pat pasivertusi vanagėliu, 
arba jei ir kiek palekianti, tai netoli, tik į „seną Rusija“ (apie tai dar že- 
miau). Paklaustas, kokiu būdu įvyksta toks gegutės pasivertimas vanagu, 
pilietis taip aiškino: ji paimanti tokia drąsą, kaip kad, sakytum, girtas žmo- 
gus, kuris, negalvodamas apie tai, ar jis įveiks kitą žmogų ar ne, betgi 
pradeda jį užpuldinėt ir tiek. Jis pats stebėjęs, kaip jo kieme išperėtas ge- 
gužiukas pešasi su vištomis del lesalo, užpuldinėdamas vištas ir kirsda- 
mas joms savo vanagišku snapu!). 

Gandrai (čia vadinami garniais) pradedą pulkuotis pamatę javų 
rikės (kokių javų rikes— žieminių ar vasarojaus?) Didumos nuomone, gan- 
drai išlekią „per šv. Baltramiejų“ (rugpiūčio m. 24 d.); kti sako, kad turį 
išlėkt jau rugpiūčio m. pradžioj. Kaip ten su tuo laiku bebūtų, šiemet, 
1926 m., tačiau gandrai savo laiku buvę dar neišlėkę, kas rodą sunkius 
metus, brangmetį ar šiaip liūdną laiką. 

Tats pats pilietis pasakojo apie pernai metais čia vienoj vietoj įvykusį 
gandrų teismą („garnių sūdą“). Viename pagiry buvęs susirinkęs besiren- 
giančių išlėkt gandrų didžiausias pulkas, kur jie visokeriopai kalenę ir šiaip 
darę visokius judesius. Nuo jų šalimais laikęsi keturi gandrai, kuriuos kiti 
pašioję ir šiaip „ganūbiję“. Paskui visas tas didžiulis būrys pakilęs oran 


') Siąja proga neiškenčiu nepridūręs, jog apie gegužę vienu atžvilgiu esama klaidingos 
nuomonės ir mokšlinėj, ar pusiaumokslinėj litevatūroj, kokia man tekdavo skaityt mokyklin'u ir 
paskesniu laikų, Būtent, čia visuomet (ne tik rusiškuose skaitymuose, bet, rodos, ir vienoj vo- 
kiškoj chrestomatijoj) būdavo pasakojama, kad kukuoti, t. y. kukavimo garsus leisti tegalįs tik 
patinas, o patelė tik kvaksinti, kaip višta, —Tuo tarpu aš pats, gegužėmis gau- 
singose giriose ilgo piemenavimo laiku ne kartą ir ne dešimtį kartų esu aiškiausiai ausimis ir aki- 
mis patyręs, kad ir kukuoja ir kvaksi tas pats paukščio individas: pra- 
džioj jis, paprastai, medy tupėdamas kukuoja, o paskni, kūukuoti baigęs ir kiton vieton nulėkda- 
mas, vištiškai sukvaksi, Ar tai būdavo patinas ar patelė —to aš nežinau, Pr. D. 

Apie vietinius, neišlekiančius paukščius, kurie tačiau žiemai taip pat 
pakeičia savo gyvenamąją vietą, girininkų pastabos teisingesnės: strazdai 
(tos rūšys, kurios neišlekia) einą į kadugynus, tetervinai lendą į bruzgus, 
kurapkos (ir ierubes?) arčiau trobų, kame pasidaro pusnynų, kuriuose jos 
slepiasi, įlįsdamos į sniegą, nuo vanagų. 

Kur išlekia kiti paukščiai-- žmonių vargiai turima teisingos nuomonės. 
Nuo senovės, kaip žinoma, likęs posakis, kad paukščiai išlekią į dausas 
(mitiškas kraštas, kurin keliaują ir mirusiųjų vėlės, kame visada šilta..). O 
šių dienų vienas pilietis tikino mane kregždes ir gegužes išlekiant į „se- 
nąją Rosiją“. Kregždės tenai susikabinančios už kaklų, kaip kokiomis gran- 
dinėmis, skęstančios į balas, ežerus ir taip išbūvančios sustingusios iki 
pirmojo pavasario griausmo. Tuomet iškylančios ir nuo gryno oro atsi- 
„peikėjančios..... 

iokia nuomonė, pirmu kart mano girdima, pasirodė man visai keista. ' 
Tačiau pavarčius orintologinės literatūros paaiškėjo, jog seniau būta visur 
išsiplatinusios nuomonės, kad kregždės pramiegančios žiemą kūdrose ir ba- 
lose. Šiai nuomonei patikrinti antai, 18-jo šimtmečio pradžioj ]. L. Fri- 
sch'as, kaip jis praneša savo veikale „Vorstellung der Vėgelin Teutschland“, 
ėmęs žymėti kregždes, pririšdamas joms prie kojų raudonus siūlelius. Jis 
manęs, kad jei kregždės tikrai žiemą praleidžia vandeny, tai raudoną spalvą 
vanduo sunaik ns. Bet kai pavasarį grįžtančių kregždžių siūlelių spalva 
būdavo, kaip buvusi, raudona, tai jis padarė iš to išvedimą, jog ir kregždės, 
kaip ir kiii paukščiai, traukia į pietus, o nepraleidžia žiemą miegodamos. 
vandeny. 


* 
* * 


Paukščių ženklinimas paliko ir ilgainiui vienintėlis eksperimentas paukš- 
čų perejūnų kelionėms tirt. Minėtasis Frisch'o bandymas, paminėtas jo 
1740 m. išėjusioj veikalo daty, yra bene iš visa pirmasis šiam tikslui tai- 
kant eksperimentas, nors paukščių parlėkimo ir išlėkimo datos buvo pa- 
stebimos jau nuo daug seniau!). Daug senesnė ir pati paukščių ženklinimo. 
mintis, tiktai ką nebuvo priduota jai reikšmės?) Seniausias mokslinis paukš- 
čių parlėkimo ir išlėkimo :tebėjimas suminėtas; rods, jau Homero giesmėse, 
iš kur jį cituoja ir Aristotelis. 

Nuo sakytojo Frišo laikų iki 19-į0 šimtmečio pabaigos mintis žymėt 
paukščius mokslinio tyrimo reikalams daugely vietų buvo pritaikinta įvai- 


') Antai, vengrų ornitologas J. Sc he n k'as laikrašty „Aguila“ (1923 —24 m. 323 pusl.) 
nustato, kad paukščių parlėkimo datos vidūrinėj Europoj stebėtos jau prieš 7 šimtmečius. 
1238 m. kovo m 12 diena esanti pirmoji šios rūšies data, kurią pažymėtas Colmar'e gegužės 
parlėkimus.  ?) Ten pat 325. : ; 

rių asmenų, nežinant vienam . apie kitą, taip kad didumoj kiekvienas save 
laikė lyg pirmuoju šį būdą sugalvojusiu. Bet tiktai gimnazijos mokytojas 
danas Mortensen'as pačioj 19 jo šimtm. pabaigoj paukščių perėjūnų 
ženklinimą padarė tikrai mokslišku metodu jų kelionėms tirt, kai jis nuo 
1899 m. pradėjo daugelį paukščių —špokų, gandrų, ančių ir jūrinių 
paukščių —ženklint jiems ant kojų užmaunamais tam tikrais žiedais ir skelbt 
apie savo tyrimų rezultatus. Savo metodą jis patobulino dar tuo būdu, 
kad į tuos žiedus jis dėjo ne tik vietos parašus, bet žymėjo ir juos eiliniais 
numeriais, kurie ženklino kiekvieną atskirą paukštį individualiai. 

Kai Vokiečių Ornitologijos Draugija 1900 m. įsteigė Paukščių Steby- 
klą (Vogelwarte) ant klasikiško paukščių perėjūnų vieškelio Kuršių Nėrijoj 
( enobinės Lietuvos teritorijoj, dabartinės Lietuvos valstybės pašonėj) Ra- 
sytėje (Rossiten), ir ją vesti pavedė Thienemann'ui, tai paukščių 
ženklinimas tani: tikrais, lengvučiais alumininiais žiedais (paukščių žiedavi- 
mas) kaipo eksperimentas jų kelionėms tirt, įgavo internacinio pobūdžio. 
Eksperimento esmę sudaro tai, kad, kai žieduotas paukštis ar bet kurioj 
savo kelionės vietoj ar savo žiemojimo krašte bus pamuštas ar šiaip kuriuo 
būdu pateks į žmogaus rankas, tai pranešama apie tai žiedavusiai jį įstai- 
gai. Tuo būdu ir sužinoma, kuriuo keliu ir kur tos ar kitos rūšies pauk- 
štis yra nukeliavęs. Kiekvienas toks įrankas patekęs žieduotas paukštis yra 
nepaneigiamas mokslinis dokumentas. 

Smulkiau kalbėt apie pačią žiedavimo techniką palikdami kitai progai, 
čia paduosime keletą skaičių, parodančių, kaip plačiai šis eksperimentas 
įvairiuos kraštuos buvo paskutiniais laikais praktikuojamas. 

Rasytės Paukščių Stebykla 19003—20 metų laikotarpy pa- 
ženklino žiedais (apžiedavo) 7884 paukščius. Be to, iš čia dar į šalį buvo 
išduota 129045 žiedai, apie kurių sunaudojimą tačiau gauta tik nepilnų ži- 
nių. Iš visų Rasytės žiedais paženklintų paukščių iki 1919 m. gauta žinių 
apie 2011 paukščių. | 

Helgolando Paukščių Stebykla 1909-—16m. paženklino 
14172 paukščiu; iš jų paskui gauta žinių apie 495 (2,89/0). 

Vengrų Ornitologijos Centralė 1908—15 m. paženklino 
25621 paukštį, gauta žinių apie 492 (1,9/ 0). 

Salcburgo Ornitologijos Stotis 1913 16m. paženklino 197 
paukščių; gauta žinių apie 48 (2,50,0), 

Libocho Stotis Lotos 1914—20 mn paženBio 20334 paukščius. 

Anglijoj laikraštis „British Birds“ per 13 metų paženklino 105435 
paukščius, kurių daugelis taip pat pateko į žmonių rankas ir buvo 
suteikta apie juos žinių. 

Šiuo žiedavimo eksperimentu gautą medžiagą surinkus bei sutvarkius, 
šiandien ir turima tikslių žinių ne tik apie daugelio rūšių paukščių kelio- 
nes ir jų žiemojimo vietas, bet išaiškėjo ir kai kurie kiti paukščių biolo- 
gijos klausimai, k. a. apie jų amžį, apie pradžią lytinio brendimo ir jų po- 
ravimose ilgį, apie jų plunksninės dangos kitimą senatvėj ir k. 


* 
* * 


į Ką gi tat žinome šiandien apie mūsų ir kitų kraštų paukščių keliones 
rudenį? Nagi 1) kad kai kurios paukščių rūšys turi savo tam tikrus ypa- 

tingus kelius ir 2) kad esama bendrų kelių, kuriais lekia daugybė paukš- 
čių įvairių rūšių ir veislių. 

Pirmiausia kalbėsime apie bendruosius, o paskui apie atskiruosius 
kelius, kaip apie tai paduoda žinių Vokiečių Ornitologijos Draugijos pir- 
mininkas Lukanus savo knygose „Paukščių kelionių mįslė“!), iš kurių 
imtos ir ikšiolinės čia paduotos žinios. 

Ziedavimo daviniais diduma Europos paukščių perėjūnų rudenį lekia 
vyriausiai vakarų ir pietvakarių kryptimi. Jų lėkimo keliai tai ne siauros li- 
nijos, kokiomis mes keliaujame žemėj, bet dideli plotai, tačiau  aprėžti ir 
siauresni, negu kokiuose plotuose paukščiai peri. Tų kelių per Europą 
eina trejetas, kuriuos Lukanus šiaip vadina (drauge žiūr. 1-jį buėžinį). 


1-sis brėž. Trys didieji mūsų paukščių keliai (A,B,Č). (pagal Lukanų). 


1. Vakarinis pajūrių kelias (A). Jis eina iš rytų į vakarus Balti- 
jos ir Vokietijos pajūriu į Angliją, šiauriniu Prancūzijos pajūriu, taip pat 
„toliau vakariniu Prancūzijos pakraščiu į Pirenejų pusiasalį ir šiaurinę Afriką. 


1) Die Ratsel des Vogelzuges. Ihre Lėsung aut experimentelleam Wege durch Luftiahrt 
und Vogelberingung. Von Friedrich von Lucanus. 2 Auf. 1923. Langensalza, Beyer 
8: Sohne, 


> 

Šiuo keliu keliauja ypač šiaurinės Europos paukščiai: kirai, žuvėdros, slan- 
kos (ar s'ampos), perkūno oželiai, dubeltai, antys, pempės, vandeninės vi- 
štelės, garniai (ne gandrai!), pilkosios varnos, špokai ir strazdai. 

2. Adrijos- Tunies kelias (C), kuris eina išilgai Adrijos pajūrio 
per Siciliją į Tunį Afrikoj (Tunis). Siuo keliu keliauja vyriausiai rytinės Euro- 
pos paukščiai, ypatingai tie, kurių gimtinė Austrijoj ir Vengrijoj, kaip antai, 
kiras rudgalvis (Larus ridibundus) slankiniai (ar slampiniai) (Scolopacidae), 
garniai (Ardeidae) (ne gandrai!) ir daugelis paukščių giesmininkų. 


3. Italijos-Ispanijos kelias (B), kuris eina iš Austrijos ir Ven- 
grijos aplenkdamas Alpes, per šiaurinę Italiją, per Pado upės slėnį į Kor- 
siką, Sardiniją, Balearus, pietinę Prancūziją ir Ispaniją, taigi, į vakarinius 
Tarpužemio jūrių kraštus. Siuo keliu patinkame keliaujant didelę dalį ir 
paukščių, keliaujančiu taip pat Adrijos-Tunies keliu; šiąja kryptimi, šalia 
aukščiau minėtosi s, ypač mėgia eiti kiras rudgalvis, pempė, slanka, špokas 
ir strazdas giesmininkas iš Austrijos ir Vengrijos. 

Taigi, visi šie keliai rodo, kaip kad ir išvisa paukščių žiedavimas, 
jog diduma Europos paukščių rudenį lekia ne stačiai į pietus, bet, kaip 
jau minėta, į vakarus ir pietvakarius, taigi į švelnesnį Atlanto okeano kli- 
matą, paskui šiojo okeano pakrante imūsų keleiviai pasuka į pietus ir pa- 
tenka į Afriką, jei kurie jų jau nebūna apsilikę žiemot vakarinėj ir pie- 
tinėj Europoj, kaip daro daugelis rūšių. Pietinėj Prancūzijoj ir Ispanijoj 
ypač su pamėga peržiemoja paukščiai grobuonys, kaip sakalai keleiviai 
(Falco peregrinus), paukšvanagiai (Accipiter nisus), lingės (Circus), supiai (Bu- 
te0), milvai (Milvus), ir ereliai žuvininkai (Pandion haliaetus). 

Iš paukščių, turinčių savo atskirus kelius, pirmoj vietoj tenka pami- 
nėt visiems gerai pažįstamas mūsų baltasis gandras (Cicoma ciconia, 
arba C. alba), Lietuvoj dar vadinamas gužučiu, garniu, busilu ir 
starkum)), 

Šis paukšis, greta kiro rudgalvio, yra dėkingiausias objektas žieda- 
vimo eksperimentams, kadangi, jam gyvenant prie žmogaus namų, jo jau- 
niklių gali būt kiek tik norima sužymėtų be jokios sunkenybės. Gandrų 
žiedavimą plačiu matu pirmutinis įvykdė vėl Thienamann'as, ir patsai 
kasmet sužymėdamas Rytprūsiuose didelį gandrų jauniklių skaičių lizduose, 
ir rūpindamasis, idant tatai būtų padaryta ir kituose Vokietijos kraštuose. 
Jo tokias pastangas apkariinavo puikios sėkmės, nes jau netrukus atsiskleidė 
šio paukščio kelionių aiškus vaizdas, kurį paskiau dar papildė Vengrų 
Ornitologijos Centralė ir taip pat žiedavimai Olandijoj, Švedijoj, Danijoj ir 
Rusijoj. Šių bandymų daviniais (visų minėtų kraštų) gandrai žiemos metą 
praleidžia pietinėj Afrikoj, rytinės Afrikos ežerų juostoj, Rodezijoj, Kalahary, 
Transvaly, Oranijoj ir Kapžemy—pačiame pietiniame Afrikos smaigaly. 
Taigi, mūsų gandreliai yra nemenki keliauninkai: jie per metus dviem atvejais 
perlekia beveik pusę žemės rutulio, ke iaudami iš savo žiemos buveinių 
į savo perėjimo kraštus ir iš ten vėl atgal. 


1) Šią vardų eilę prof. M. Niederma nn'as yra padaręs net obj+ktu nemažos lilologi- 
škos studijos „Die Namen des Storches im Liianischen“ rinkiny „Festgabe fiūr Adolf  Kaegi“ 
1919 m. 66—92 pusl. 

Galėtum manyt, kad šie mūsų sparnuoti keleiviai šį didelį tolį —nuo 
Lietuvos tiesia oro linija išeina beveik 9000 kilometrų!—nulekia trumpiau- 
siu keliu, taigi rudenį leidžiasi tiesiai į pietus. Tačiau taip nėra: jie daro 
kelio alkūnes arba į rytus ar į vakarus, tuo sau kelionę dar pailgindami. 
Žiedavimu nustatyta gandrus lekiant šiais dviem keliais (žiur. 2-jį brėž.). 

1. Pietryčių ke- 
Tias: Iš šiaurinės ir vidu- 
rinės Europos (iki Vezerio 
upės) pasiekiama Vengrija!), 
Balkanai ir Mažoji Azija. Pa- 
skui keleiviai pasuka į pie- 
tus, per Siriją, Palestiną ir 
Sueco kanalą pasiekia Egip- 
tą, lekia Paniliu į pietus ir 
per rytinės Afrikos ežerų 
juostą pasiekia pietinę Af- 
riką. Nuo Nilo dar kai ku- 
rie pasuka į centrinę Afriką, 
į Kongo ir Tsadės ežerų 
kraštus. 

2. Pietvakarių ke- 
lias, kuriuo traukia į vaka- 
rus nuo Vezerio vasarą gy- 
venę gandrai. Šis kelias eina 
per Prancūziją, Ispaniją ir 
Gibraltarą į Afriką, paskui 
per Maroką, Saharą, Kongo 
žemę ir baigiasi taip pat 

"pietinėj Afrikoj. Žiedavimu 
šis kelias atsektas tuo tar- 
pu, rods, tik iki Ispanijos, 
bet kad jis eina ir toliau per 
Afriką, tai neabejotina iš 
kitų papildomų stebėjimų. 
Saharos tyrus iš šiaurvaka- 
rių ir pietryčių  perkertan- 
čiose Tasilių ir Ahagaro 
kalnų grandinėse yra upių 
ir šiaip. vandeningų vietų 


2-sis brėž. Mūsų baltojo gandro keliai (pagal Lukanų). 
su gausinga vegetacija ir ganyklomis, kuriose keliaują gandrai randa tinkamu 
poilsiui vietų ir gerų maitinimosi sąlygų, kurios jiems ir palengvina kelionę 
per sakytuosius tyrus. 

Paklauskime dabar, kuriuo tikslu gandrai, kad patektų į pietinę Afriką, 
daro tokias alkūnės į rytus arba į vakarus, tuo tarpu kai savo žiemojimo 


!) Vengrijoj, ypač jos pietryčių daly, rudenį ir pavasarį gandrai pasirodo didžiausiais 
būriais, po keletą tūkstančių. Todel pietryčių Vengriją vengrų ornitologai Herman'as ir Schenk'as 
pavadino „gandrų vartais“ („porta ciconiarum“). 

vietą jie galėtų pasiekt ir daug tiesesniais keliais— Afriką pasiekdami per 
Alpes, Italiją ir Tarpužemio jūres? Del šita tuo tarpu galima tik teoriškai 
spėliot. Minėtas Vengrų ornitologas Schenk'as taroja, kad gandrai tajp darą 
vaduodamiesi geresnėmis išmitimo ir šiaip lengvesnėmis kelionės sąlygo- 
mis, pirmiausia vengdami sunkios ir maisto atžvilgiu trūkumingos kelionės 
per Alpes. Rytinę kelio alkūnę šioks protavimas, rodosi, tinkamai paaiškina; 
nes šiuo keliu keliaują gandrai tikrai randa tinkamų poilsio ir pasiganymo 
vietų Dunojaus žemumose, Mažosios Azijos lygumose, Eufrato bei Tigrio 
versmių kraštuose ir Jordono slėny. Tačiau toks galvojimas mažiau tinka 
paaiškint pietvakarių keliui, per didžiuosius Afrikos tyrus, nes nors Saha- 
ros aukštumose, kaip minėta, ir yra kelionę lengvinančių vietų, tai vis 
delto tenka nugalėt labai didelius tarp jų esamus plotus, sudarančius jiems 
ne mažiau kelionės sunkenybių ir vargo, kaip lekiant per Alpes.— Žiūrint į 
abu gandrų keliu krinta akysen dar tai, kad abu šiuodu keliu yra visiškai 
sausumos keliai, neiną per jokį didesnį vandens plotą, Taigi, tas kelio al- 
kūnes gandrai, gal būt, daro dar ir vengdami lėkt per Tarpužemio įūres.— 
Ir atgal pavasarį gandrai grįžta tais pačiais keliais. 

Paminėsime dar ir porą kitų paukščių, turinčių savo atskirus kelius, 
atseit darančių dideles kelio alkūnes. : 

Toks yra, antai, antis smailauodegė (Anas acuta). Šis paukštis 
vasarą peri tolimoj Šiaurėj, šiaurinės Rusijos pajūrio vandenyse, o žiemoja 
Tarpužemio jūrių krąštuos. Fitą kelionę, kaip susekta žiedavimu, kas met 
jis atlieka ne tiesiai lėkdamas į pietvakarius, bet Baltijos įūrių, Vokietijos 
jūrių, Atlanto okeano pakrančiais ir per Gibraltarą į Tarpužemio jūres. 
Tuo būdu jis pailgina sau kelią bent 5000 kilometrų.— Aukščiau matėme, 
kad Baltijos, Vokietijos ir Atlanto pajūrio kelias, su savo ilga alkūne, su- 
daro vieną ir iš bendrųjų paukščių kelių. Patirta, kad paukščiai, apskritai, 
savo keliosėse daro alkūnių daugiau, nekaip iki šiol manyta. Antai, Ameri- 
kos ornitologo Cooke'o (Bird Migration 1915) suteiktomis žiniomis, Ame- 
rikos paukštis Peirochelidon Žan UAs (vok. Klippschwalbe), kuris vasarą pe- 
risi Naujojoj Škotijoj (Nova Šcotia, pietryčių Kanados provincija), o žie- 
moja pietinė Amerikoj, pavasarį savo gimtinėn nelekia tiesiu keliu į šiaurę 
per Atlanto okeaną, bet pirmiausia vakarų kryptimi į Panamą, paskui Ka- 
raibų jūrių ir Meksiko įlankos vakariniu pakraščiu iki Louisianos, ir iš čia 
pasuka į šiaurės rytus savo kelionės tikslui pasiekti, tuo būdu turėdamas 
apie 3000 kilometrų ilgesnį kelią, nekaip tiesiai. 

Pridursime dar, jog kai kurie Europos paukščiai leidžiasi ir per At- 
lanto okeaną. Antai, vienas Rasytėje žieduotas kiras karo metu buvęs pa- 
muštas šiaurinės Amerikos rytinėj pakrantėj. O kitas taip pat kirų veislės 
paukštis (Rissa tridactyla), jaunikliu žieduotas 1923. VI. 23 paliai Anglijos 
krantus (Farne Islands) buvo 1924. VIII. 12 pašautas Kanadoj (Horse Island, 
District St. Barbe, Terra Nova), kaip apie tai praneša Kanados „Service of 
National Parks“ savo leidiny „Ressources naturelles de Canada“. („Um- 
schau“ 1926, 583)— | 

Dar kele'as žinių apie mūsų paukščius perėjūnus, patirtų naujaisiais 
jų žiedavimo eksperimentais. 

Žiedavimas parodė, jog vienos ir tos pačios rūšies paukščiai iš siau- 
resnių jų gimtinės plotų rudenį nevisuomet išlekia tąja pačia kryptimi, bet 

Jeidžiasi ir visai įvairiomis kryptimis. Antai, dalis kirų rudgalvių iš 
Kuršių Nėrijos keliauja vakariniu pajūrio keliu į vakarus, idant peržiemotų 
jūrių sąsmaukų ir Ailanto okeano kraštuose, o dalis jų leidžiasi iš čia 
tiesiog į- pietus, į Adrijos pajūrį.— Archibuteo lagopus (iš supių giminės) 
iš švedų Laplandijos dalimi lekia pietryčių kryptimi į vidurinę Rusiją, da- 
limi pietų kryptimi, per Vokietiją į Vengriją. —Šiaurinės Rusijos slankos 
(Scolopax rusticola) žiemoja ir pietinėj Anglijoj, ir pietinėj Prancūzijoj ir Tar- 
pužemio jūrių kraštuos. 


, 


Taip pat ir paukščių kelionės tikslas ne visuomet tas pats, nors Ie- | 


kiama viena kryptimi. Nycticoraa nycticoraz ir Ardeola nalloides (iš garnių 
[4rdeidae] giminės) iš Vengrijos lekia arba (ik iki Italijos, arba per Siciliją į 
Afriką, kame pasiekia net iki pusiaujo. Keliavimo paskata, kuria tenka aiškinti 
visas paukščių kilnojimosi, tatai toj pačioj paukščių giminėj nelygiai stipri; 
greta individualinių polinkių, čia didelį vaidmenį vaidina pirmiausia amžis 
ir lytis. Kelionės paskata ypač stipriai pasireiškia didumoj jauniklių paukš- 
čių pirmaisiais jų amžiaus metais. Dažnai jie jau išlekia kaip tik pa- 
jėgia palėkt, tuo tarpu kaip seniai paukščiai dar tik po kelių savaičių išsirengia, 
kaip kad, pav., daro špokai. Antai, Kurše ir Livuose žieduoti jaunikliai 
špokai jau liepos mėnesį buvo pamušti šiaurinėj Vokietijoj ir Olandijoj. 
Taigi, jie, tik išlėkę iš lizdų, tuoj ir buvo patraukę į vakarus vakariniu pa- 
jūrio keliu —Kikilių (Fringilla coelebs) pasireiškia didelis keliavimo pas- 
katos skirtumas patinuose ir patelėse, nes jų tiktai patelės yra paukščiai 
perėjūnai, o patinai, susitelkę didesniais ar mažesniais pulkais, praleidžia 
žiemą besibastydami savo gimtinėj arba jos apylinkėse. 

Kai del paties paukščių kilnojimosi instinkto kilmės, tai esama įvai- 
rių teorijų; tarojama šią jų paskatą esant įgytą ir paveldėlą iš praeitųjų že- 
mės gelologinių gadynių, kuomet juos privertę kilnotis įvairūs žemės pa- 
viršiaus kitėjimai ir klimato svyravimai. Paskutinįjį žemės periodą po Ied- 
laikio ne vienas paukščių iš perėjūnų virto pastoviais bet kurios vietos 
gyventojais (pav. juodasis strazdas—Turdus merula); šiuo laiku tokios ten- 
dencijos—iš perėjūno virsti pastoviu paukščiu—rodąs špokas. Bet kilno- 
jimosi instinktas ir tokiuose nusistovėjusiuose. paukščiuose rudenį pasirei- 
škiąs dar jų didesniu ar mažesniu polinkiu pakeist žiemą savo gyvenamą vietą. 

Taip tat, šioj paukščių gyvenimo srity  paskiausių laikų eksperimen- 
tais patirta nemaža įdomių davinių. Juos patikrinti ir toliau plėsti—tai to- 
lesnių tyrimų uždavinys. Daug jau atsiekta, bet dar reikės nemaža ir pa- 
dirbėt iki ši mįslinga paukščių kilnojimosi problema bus visais atžvilgiais 
pakankamai išspręsta. 


1926. IX. 9, Pr. Dovydaitis, 


P. S. Apie dar dvejetą įdomių šios srities klausimų—apie paukščių 
lėkimo aukštį, lėkimo greitį ir toliausias kai kurių paukščių atliekamas ke- 
liones mano jau rašyta praeitais metais, 1-joj šio straipsnelio daly. Susi- 
domėjusiems tuo, skaitytojams jį ir nurodau. O norintiems plačiau visais 
šiais klausimais pasiinformuoti rekomenduoju mano čia naudotas, jau pir- 
miau minėtas Fr. v. Lukanaus knygas, pirmąjį tokį veikalą, kuriame mė- 
ginama sutrauktai painformuot apie naujųjų paukščių kelionių tyrimo re- 
zultatus, paremtus visose šalyse gautais daviniais. Br2D: 


* 


Sinoptinių žemėlapių sudarymas ir jų pritaikinimas 
orui atspėti. . 
(Tęsinys ir galas iš š. m. „Kosmo“ 302 pusl). 


Kaip jau buvo minėta pirmoj šio straipsnio daly, visų pirmiausia pri- 
valome kreipti dėmesį į tai, kur randasi aukšto ir žemo oro slėgimo sri- 
tys, nuo kurių padėties ir pareina būsimojo oro atmainos. Čia kaip tik 
pravartu būtų patiekti žinių apie oro būdą, einantį nuo oro slėgimo sričių 
padėties, vaduojantis Bebber'io nustatytais penketu oro tipų (die Wetter- 
typen) iš Hamburgo „Deutsche Seewarte“ sinoptinių biuletenių (žemėla- 
pių) trijų dešimčių metų laikotarpiu (1876—1905). Šių oro tipų čia patie- 
kiamos būdingiausios žymės nors pritaikintos Vokietijai, bet ir Lietuvai, 
kaipo artimai Vokietijos kaimynei, jos gali patarnauti oro būdui bent apy- 
tikriai atvaizduot iš aukšto ir žemo oro slėgimo sričių paskirstymo. Tie 
penketas oro tipų yra šie: 2 


Tipas I. Aukšto oro slėgimo sritis Europos vakaruose (maždaug 
Anglijoje arba arti jos), žemo oro slėgimo sritis į rytus nuo šios srities. 

Tipas II. Aukšto oro slėgimo sritis Vidurinėje Europoje (ypač Vo- 
kietijoje), žemo oro slėgimo sritis labai toli nuo jos. Šis tipas dar vadina- 
mas spinduliavimo tipas. 

Tipas III. Aukšto oro slėgimo sritis Europos šiaurėje arba šiaurės 
rytuose, žemo oro slėgimo sritis pietų pusėje nuo šios srities (dažniausiai Tar- 
pužemio jūrių apylinkėse arba Biskajaus jūrėse). 

Tipas IV. Aukšto oro slėgimo sritis Europos rytuose, žemo oro 
slėgimo sritis vakaruose. 

Tipas V. Aukšto oro slėgimo sritis Europos pietuose, žemo oro 
slėgimo sritis šiaurėje. 

Iš čia minėtų oro tipų dažniausiai pasitaiko (vidutiniškai per metus) 
tipai V ir I. Tipas I reiškiasi dažniausiai pavasarį ir vasarą, arčiau prie žie- 
mos jo dažnumas ryškiai puola. Tipas II pasirodo dažniau vasarą ir rudenį, 
nekaip žiemą ir pavasarį. Tipas III vyrauja pavasarį, ypač balandžio mėn., re- 
čiau vasarą. Tipas IV pasitaiko šalčiausiais metų laikotarpiais, rečiau va- 
sarą. Tipas V dažnai būna įvairiais metų laikotarpiais, bet vis delto pava- 
sarį ir rudenį jo dažnumas kiek mažesnis. 


Šių oro tipų pastovumas būna labai įvairus: kai kurie iš jų nekeičia 
savo svarbiausių žymių savaitės laikotarpy, o kiti gali jas išlaikyti vos 
vieną dieną. Vidutiniškai per metus pastovumas visų oro tipų būna 2.0 ir 
3.3 dienų tarpe: mažiausią pastovumą turi tipas II (2.0) ir tipas IV (2.4), 
didžiausią —tipas III (3.3) ir tipas I (3.2 dienos vidutiniškai per metus). 

Patiekę bendrus oro tipų bruožus, dabar nušviesim, koks oras vy- 
rauja tam tikruose oro tipuose, išdėstydami smulkiau jų dažnumą, pasto- 
vumą ir įvykstančius juose oro reiškinius. 

Tipas I. Ryškiausias vasaros tipas: maksimumas gegužės ir birže- 
lio mėn., minimumas gruodžio mėn. Dažniausiai šiame tipe oro slėgimo 
maksimumo tikra vakarų padėtis būna liepos mėn. Pastovumas gan dide- 

lis, bet įvairus atskirais metų laikotarpiais. Šaltokas tipas, ypač šiltesniuoju 
metų laikotarpiu. Debesuotumas žiemos metu dvigubai didesnis, kaip va- 
sarą. Drėgmenų gausingumu pasižymi ypač vasarą ir rudenį, mažiausia 
žiemos metu. Audros (perkūnijos) pasitaiko rečiau kaip kituose tipuose. 
Rūkas būna ne per dažnai. Vyrauja šiaurinės linkmės vėjai, ypač šiaurės 
vakarų, kurie gan stiproki, drėgni ir šaltoki ypač šiltesniuoju metų laikotarpiu. 

Tipas II. Minimuimas balandžio mėn., po tam dažnumas vis didėja 
ir rugpiūčio mėn. pasiekia maksimumo. Nepastoviausias tipas, ypač pava- 
sarį ir rudens pabaigoje. Bendrai, ne per šiltas tipas, nors būna neretai, 
kad jis sukelia aštrius šalčius žiemos metu ir dideles kaitras vasarą, In- 
solacija ir žemės spinduliavimas šiuo atveju vaidina svarbią rolę, todel šis 
tipas kitaip dar ir vadinamas spinduliavimo tipas. Debesuotumas kuo silp- 
niausias palyginus su kitais tipais: kuo mažiausias balandžio ir gegužės 
mėn., taip pat ir nuo liepos iki rugsėjo mėn., didesnis nuo spalių iki va- 
sario mėn. Drėgmenų kiekis mažiausias, kaip kituose tipuose, vien tik va- 
sarą kiek didesnis ryšium su audromis (perkūnijomis), kurios šiuo metu ir 
prie šio tipo retkarčiais pasitaiko kaipo šilimos audros (perkūnijos). Rūkas 
žiemos metu ir rudenį labai dažnai atsitinka, daug rečiau vasarą. Silpni 
vėjai nepastovios linkmės, kuri pareina nuo oro slėgimo maksimumo padėties. 

Tipas III. Maksimumas balandžio mėn., minimumas liepos mėn. Silta 
vasaros metu, labai šalta žiemą. Šaltesniuoju metų laikotarpiu debesuotu- 
mas ypač didelis, mažas—vasarą; debesuotumo mažėjimas nuo birželio iki 
rugsėjo mėn. Drėgmenų kiekis šaltesniuoju metų laikotarpiu, nors ir prie 
didelio debesuotumo, gan mažas: maksimumas liepos mėn. Audrų (perkū- 
nijų) kiekis nuo gegužės iki liepos mėn. didėja. Rūkas atsitinka ypač 
žiemą ir rudenį. Rytų ir šiaurės rytų vėjai: žiemos metu šalti, vasarą— šilti. 

Tipas IV Ryškiausias žiemos tipas, ypač dažnai pasitaiko nuo spa- 
lių iki vasario mėn. (maksimumas lapkričio mėn.), retai —vasaros metu (mi- 
nimumas liepos mėn.). Žiemos metu šalta, ypač sausio ir vasario mėn., 
kitais mėnesiais šilta. Debesuotumas, bendrai, didesnis žiemą, kaip vasarą, 
Drėgmenų kiekis ypač mažas žiemos metu, didesnis birželio ir liepos mėn. 
Audrų (perkunijų) kiekis labai didelis vasaros metu, didesnis kaip kituose 
tipuose: maksimumas liepos mėn. Rūkas dažnai atsitinka rudenį ir žiemą. 
Vyrauja pietų ir pietų-rytų vėjai. . 4 

Tipas V. Dažniausias oro tipas, ypač žiemą ir vasarą, pavasarį ir 
rudenį dažnumas mažėja. Šaltesniuoju metų laikotarpiu šilta, o šiltesniuoju 
—šaltoka. Šis tipas pasižymi dideliu debesuotumu; taip pat gausingas ir 
drėgmenų kiekiu palyginus su kitais tipais, ypač vasaros metu. Audrų (per- 
kūnijų) skaičius mažas, taip pat ir rūkas būna retai. Vyrauja pietų-vakarų 
ir vakarų vėjai, paskutinieji būna gan stiproki. 

Kaip aukščiau buvo pasakyta, minėtų oro tipų pastovumas būna la- 
bai įvairus, todel savaimi suprantama, kad vienas tipas pakeičiamas kitu 
tipu. Tas pasikeitimas oro tipų gali būti taip pat susistemintas ir Bebberi'o 
išvadomis atrodo šiaip: 

Tipas I, labai dažnai eina po tipo V, ypač žiemos ir pavasario metu. 

Tipas II, bendrai imant, susidaro iš tipo I, dažnai pereina į tipą IV, 
vasaros metu į tipą V. 

Tipas III dažniausiai eina iš tipo I ir daugiausiai pereina į tipą IV. 

Tipas IV, bendrai imant, susidaro iš tipų II arba III, ypač šalte- 
sniuoju metų laikotarpiu; gan dažnai susidaro prieš tipą V. 

Tipas V pavirsta dažniausiai į tipą I ir II. Iš kitos pusės, prieš tipą 
V būna dažnai tipas IV, o vasaros metu tipas H. 

Sakytieji oro tipai su jų būdingiausiomis žymėmis duoda galimumo 
orientuotis kiekviename sinoptiniame žemėlapy; todel pirmų pirmiausia rei- 
kia kreipti dėmesį į tai, prie kurio tipo galima priskaityti tam tikros dienos 
sinoptinio žemėlapio atvaizduotą oro savybių paskirstymą. Zinant to tipo 
„būdingiausias žymes ir galima maždaug numatyti kokiomis atmainomis gali 
pasireikšti būsimas oras. 

Kad smulkiau galima būtų numatyti iš sinoptinio žemėlapio orą ry- 
tojaus dienai, be minėtų būdingiausių žymių tam tikro oro tipo, prie kurio 
priskirtas oro savybių paskirstymas tam tikrame sinoptiniame žemėlapy, rei- 
kalinga taip pat kreipti dėmesį į oro slėgimo pobūdį tam tikros šalies vietų 
(kuriai šaliai norima numatyti orą, pav. Lietuvos) laikotarpiu trijų valandų 
prieš tą laiką, kuriam priklauso sinoptinis žemėlapis; nes su tuo yra suri- 
štas artėjimas žemo oro slėgimo srities, jei oro slėgimas sakytų trijų va- 
landų laikotarpiu krinta, arba artėjimas aukšto oro slėgimo srities, jeigu oro 
slėgimas šiuo laikotarpiu kyla. Šis oro slėgimo pobūdis, be kitų oro savy- 
bių davinių, patiekiamas tam tikroje sinoptinio žemėlapio lentelės skiltyje. 

Atsižiūrint į tai, kurion kryptin keičiasi oro slėgimas, galima sudaryti 
sau vaizdą vienodo oro slėgimo kreivųjų (izobarių) pasikeitimo, žinoma, tik 
apytikriai, iš ko ir galima numatyti, ar tam tikra šalis (pav., Lietuva) atsi- 
duts žemo ar aukšto oro slėgimo srities veikime, nuo ko ir eina oro pa- 
blogėjimas ar jo pagerėjimas. 

Be to, taip pat labai naudinga (kaip ir pirmoj šio straipsnio daly pa- 
sakyta) kreipti dėmesį į vietines oro savybių atmainas, kurios dar daugiau 
galėtų palengvinti būsimam orui atspėti, suderinus jas su padarytomis iš- 
vadomis iš sinoptinio žemėlapio. 

Taisyklės, kurios įgalina atspėti oro pablogėjimą iš vietinių oro sa- 
vybių atmainų, jau buvo išdėstytos „Kosme“ (1925 m. 4 Nr. straipsnis 
„Ar lis“?), todel aš čia jų nekartosiu; bet tik dar pabrėžiu, kad sakytosios 
taisyklės kaip tik palengvins praktišką sinoptinių žemėlapių pritaikinimą. 

Nors kiekviename sinoptiniame žemėlapy visuomet būna sustatytas 
oro spėjimas rytojaus dienai, bet, kas aukščiau pasakyta, įgalina kiekvieną 
asmenį sąmoningai spręst apie būsimąjį orą ir suprasti nors bendrais 
bruožais, del kurios priežasties tas ar kitas spėjimas padarytas. Č 

Baigdamas dar pridursiu, kad nors šitas metodas būsimam orui atspėti 
vien iš sinoptinio žemėlapio, pritaikinus net vietinių oro savybių atmainų 
reikšmę, negali pretenduoti pakankamo tikslumo, bet vis delto jis yra vie- 
nintėlis, kurio pagalba galima sąmoningiau spręst apie būsimą orą, jei no- 
rima tai pasiekti vien tik iš sinoptinio žemėlapio. Kiekvienas privalo su- 
prasti, kad visų tų metodų, kurie taikomi: orui atspėti tam tikrose meteoro- 
logijos įstaigose, čia nėra nei galima nei reikalinga dėstyti, nes tai neįeina 
į šio straipsnio uždavinį. Tikiuosi, kad ir šis žinių žiupsnelis galės paten- 
kinti tuos asmenis, kuriems rūpi rimtesnis sinoptinių biuletenių supratimas ir 
jų praktiškas pritaikinimas. St. Olšauskas, 

Kaunas, Meteorolog. Stotis. Meteorologijos Biūro Vedėjas. 


Iš gamtininkų gyvenimo ir darbų. 


Josef Fraunhotfer. 
(100 metų jo mirties sukaktuvėms paminėti). 


Juozas Fraunhoferis gimė 1787 m. kovo 7 d. Štrauburge Vokietijoj. 
Jis buvo sūnus stiklo dalykų meistro Prano, Ksavero Fraunhoferio. Tik 
skaityti pramokytas, nuo 12!/> metų, jis pradėjo mokytis tėvo amato. Bet 
jaunas Fraunhoferis nesitenkino gautomis žiniomis ir judri jo drasia siekė 
vis toliaus ir toliaus. Lankydamas vakarinius kursus jis išmoko rašyti, vė- 
liaus skaičiuoti, gerai pramoko prancūzų kalbos ir, žinoma, savo amato 
—stiklo darbų. Taigi, Fraunhoferis negavo jokio sistemingo išmokslinimo, 
ir reikia stebėtis, kad likimas nestengia nuslopint genialių žmonių. Tik at- 
siminkime Faraday'ų, kurs pradžioj buvo prof. Davy'o tarnu, valė ponios | 
profesoricnės batus, o galų gale pats tapo mokslininku ir padarė milžiniškų 
aptikimų elektros srity. Fraunhoferis gal nenužengė taip toli, kaip Fara- 
day'us, bet, atsižvelgiant į jo mokslo kelią ir atliktą darbą, ji vis delto rei- 
kia. laikyt nemenka asmenybe. 

Pasimokinus pustrečių metų Fraunhoferį ištiko nelaimė—jį užgriuvo 
meistro namai. Bet ši nelaimė jam atsikreipė į laimę. Iš po griuvėsių jį 
ištraukė beveik nesužeistą, o griuvėsius atkasant dalyvavęs to krašto val- 
dovas (Bavarijos kurfiurstas Maksimilijonas Juozas) dovanojo jam 18 du- 
katų (lietuviškais pinigais tai apie 400 litų); tuo laikų tai buvo nemenki pi- 
nigai ir jaunam Fraunhoferiui jie suteikė nemaža savistovumo ir galimumo 
lavintis toliau. 

Stiklo meistro karjera Fraunhoteriui neblogai sekėsi. Del savo gabumų 
jau 1807 m. jis pats tampa stiklo meistru ir įmonės vedėju, o vėliaus ir 
jos dalininku, Visą savo neilgą amžių jis ir dirba šioj srity, tai tobūlinda- 
mas lęšius, tai dirbdamas teleskopus ir kitus stiklo instrumentus. 

Bet Fraunhoferis nepasiliko vien meistru. Jo gilus darbas optikos in- 
strumentams patobulinti nemaža patarnavo ir optikos mokslui. Taip, dirb- 
damas teleskopus, jis pastebėjo, jog ne visų šviesos spindulių lūžimo koe- 
ficientas lygus ir todel jie, pereidami per lęšį, sujungia spalvas ne viename 
taške, bet šiek t'ek jas išsklaido pagal spektro spalvas. Tiesa, šis išsklaidy- 
mas nėra didelis, bet atmenant, kad teleskopai padidina keliolika šimtų 
kartų, jis sudaro milžinišką kliūtį gaut aiškų daikto vaizdą. Fraunhoferis 
suskaičiavo ir padarė pataisą vienai spalvai, nors visai tobulą pataisą pa- 
daryt beveik ir negalima. Mūsų laikais padaroma pataisa dviem ir net trims 
spalvoms; bet tas pirmasis Fraunhotėrio darbas turėjo nemenkos reikšmės 
ir tolesniai dalyko plėtotei. 4 

1817 m. Fraunhoferis šiąja tema parašė darbą (vokiškai): „Nustatymas 
lūžimo ir spalvų išsklaidymo galios įvairioms stiklo rūšims achromatiniams 
teleskopams patobūlint“. Už šį darbą Bavarijos Mokslų Akademija priėmė 
jį nepaprastu savo nariu, Bet čia Fraunhoferiui teko patirt daug nemalo- 
numų nuo „diplomuotų“ mokslininkų. 1819 m. visa įmonė, kurioje dirbo 
Fraunhoferis, persikėlė į Mūncheną,ir jis norėjo pasinaudot Ąkademijos 

nario teisėmis, dalyvaut Akademijos narių susirinkimuose. Bet atsirado 
kliūtis—Fraunhoferis buvo savamokslis! Tik geriems draugams padedant, 
galų gale pasisekė jam gaut teisė lankyt susirinkimus, kaipo „nepaprastam 
Jankančiam nariui“. Buvo ir daugiau kuriozų. Taip antai, vienas draugin- ' 
gas profesorius staiga nutraukė su juo visus santykius sužinojęs, kad jis 
savamokslis. Mat, to laiko dvasią kainavo žmonės ne iš jų darbų, bet iš 
diplomų (ir šiandien dar nedaug kitaip! Red.). 

Didžiausias Fraunhoferio mokslinis nuopelnas tai suradimas juodų 
rėžių saulės spektre. Tiesa, jau 1802 m. Wallaston'as buvo pastebėjęs 
keletą tamsių brūkšnių saulės spektre, bet, neturėdamas geresnių įrankių, 
jis negalėjo geriaus jų ištirt. Fraunhoteris Wollastono darbo visai nežinojo 
ir, tik tirdamas spektrą techniniams reikalams patobulintais įrankiais, paste- 
bėjo jame nuostabiai daug tamsių rėžių (Fraunhoferio rėžiai). Toliaus pa- 
stebėjo, jog šių rėžių atstumas nekinta ir jog jie saulės spektre niekuomet 
nepranyksta. Fraunhoferis kruopščiai juos visus sužymėjo raidėmis, pažy- 
mėjo jų padėtį, bet neįstengė moksliškai paaiškint jų priežasties, o naudojo 
daugiausia savo techniniams reikalams. Tik vėliau Kirchhoff'as!) paaiškino 
jų kilmę, nustatydamas, kad karštos dujos absorbuoja nuo dar karštesnės 
šviesos versmės tuos spindulius, kuriuos ji pati duoda ir kad Fraunhoie- 
rio rėžiai tai yra ne kas kila, kaip saulės dujų atmosferos absorbuoti spin- 
duliai, kurie eina iš karšto jos branduolio. 

Aptikus Fraunhoferiui jo vardu vadinamus rėžius ir vėliaus juos pa- 
aiškinus, mokslui atsivėrė nauja milžiniška priemonė kosmui tirti—spektro 
analizė. Naujoji astronomija ir astrofizika naudoja ją dangaus kūnų sudė- 
čiai ir judėjimui tirti (Doppler'io principas optikoje), chemija jos pagalba 
nustato mažiausių elemento dalelių milicninės miligramo dalies esimą, 0 
ir Mendeliejevo periodinės elementų sistemos pataisai, spragoms nustatyti 
ir naujiems elementams surasti, spektro analizė daug padėjo. Žodžiu, spek- 
troskopija virto modernu ir galingu mokslo įrankiu, ir Fraunhoteris, kaipo 
vienas svarbiųjų jos aikštėn iškėlėjų, visai pelnė mokslinės pagarbos. 

Fraunhoferis gyveno revolucinėj šviesos mokslo gadynėj, kuomet 
Fresnel'is savo eksperimentais galutinai sugriovė emisijos teoriją; bet yra 
beveik tikra, kad jis, dar nežinodamas šių eksperimentų, jau buvo undu- 
lacijos (bangavimo) teorijos šalininku. Pora metu po Fresnelio darbų Fraun- 
hoteris jau pats eksperimentuoja, tirdamas šviesos bangų ilgį įvairioms 
spektro dalims. Spektrą jis dalino pagal jo surastus tamsius rėžius, ir ne- 
blogais jo paties pasigamintais instrumentais jis gana tiksliai suskaičiavo 
bangų ilgį. Šių dienų tikslesni matavimai duoda visai nedidelį skirtumą 
-nuo Fraunhoferio davinių. 

Nemaža padirbėjo Fraunhoferis ir tiksliai išmatuodamas. šviesos lin- 
kimą (Beugung), nors šis reiškinys buvo žinomas“ jau ir Newtonui. Tyrė 
taip pat elektros kibirkščių spektrą ir padarė dar keletą mažesnių pastebė- 
jimų optikoj. 1 


LR, Kirchhoff'as (1824—1887) įžymus Heidelbergo, vėliaus Berlyno universiteto 
fizikos profesorius. Plačiau apie Kirchhotf'ą rašyta šio straipsnio autoriaus š'o žurnalo 1924 m. 
202—204 puslapiuose, jo 100 metų gimimo sukaktuvėmis. Red. 

Vokiečiai ypač brangina Fraunhoferį kaipo preciziškos optikos (Fein- 
optik) pagrindėją Vokietijoj. Reikia atmint, jog optinė technika tuomet Pran- 
cūzijoj, o ypač Anglijoj, stovėjo daug aukščiau, negu Vokietijoj. Anglų 
astronomas Herschel'is jau prieš Fraunhoferį gamino didžiulius telesko- 
pus, o tuo tarpu Vokietijoj tik Fraunhoferis pradėjo dirbt tobulesnius te- 
lėskopus. Iš žymiausių Fraunhoferio teleskopų reikia pažymėti Dorpato ir 
Pulkovo observatorijoms padirbdintieji teleskopai. Žymus tų laikų rusų 
astronomas Struvė apie šiuos Fraunhoferio teleskopus atsiliepė labai pa- 
lankiai. | 

Be to, Fraunhoferis nemenkai mokėjo gamint ir optinį stiklą (Kron- u. 
Flintglas) ir jo vedama įmonė vaidino to meto vokiečių stiklo instrumentų 
pramonėj svarbiausią vaidmenį. Todel ne be reikalo juo vokiečiai daugiau 
didžiuojasi kaipo precizinės optikos pagrindėju, negu tiziku. 

Moksliniais savo gabumais Fraunlioferis būtų galėjęs daug daugiau 
nudirbti, jei būtų turėjęs geresnį mokslinį pasiruošimą. Bet deja, jį gyve- 
nimas įstatė į technikos vėžes, kuriose jis ir pasiliko visą amžių. Todel 
ir negalima Fraunhoferį lyginti, pav., su tokiu moksliškai pasiruošusiu in- 
žinierium Fresnel'iu, kuris mokėjo eksperimentuot ir drauge puikiai teoriš- 
kai išaiškint savo davinius. Bet prisiminę jo mokslišką pasiruošimą ir jo 
atliktą darbą, minėdami 100 metų mirties sukaktuves, drąsiai galime linkėt 
žmonijai ir mokslui turėt tik kuo daugiausia tokių darbininkų, 

Fraunhoteris mirė 1826 m. birželio mėn. 7 d. Mūnchene. Sis energingas 
vyras, ir mirties patale gulėdamas, nesiskyrė su darbu ir beveik iki pasku- 
tinės dienos davinėjo įsakymų ir patarimų, kaip ir kurį darbą reikia atlikti. 


Wien. A. Puodžiukynas. 


P. S. Plačiau apie Fraunhoferį galima skaityt šioms jo sukaktuvėms 
pavestame sąsiuviny „Die Naturwissenschaften“ (1926 m. 23 Nr. 521—554 p.), 
kame įdėta ketvertas straipsnių: 1) Mokslas apie (šviesos) linkimą iki Fre- 
snel'io ir Fraunhoferio, 2) Fraunhoferis kaip mechanikas ir konstruktorius, 
3) Fr. kaip vokiečių precizinės optikos sukūrėjas, 4) Fr. tyrimai stiklo 
konstrukcijos ir spalvos pramonei pakelti. Red. . 


Jean-Martin Charcot 
(Jo 100 metų gimimo sukaltuvėms paminėti). 


Prancūzų mokslininkas Jean-Martin Charcot mokslo iždan įkrovė tiek 
pat, kaip Claude'as Bernard'as ir Pasteur'as. Prancūzija lygiai juo ir didžiuo- 
jasi. Pernai pavasarį gegužės mėnesį Paryžiaus Neurologijos Draugija savo 
metiniame suvažiavime iškilmingai minėjo Charcot'o gimimo 100 m. sukak- 
tuves. Tose iškilmėse dalyvavo Prancūzijos vyriausybė, aukštosios moky- 
klos, įvairiausios mokslo draugijos, daugelio svetimų valstybių gydytojų at- 
stovai. Tą šiltą, ukanotą gegužės mėn. vakarą ilgaamžė Sorbona blizgėjo 
paskendusi žiburiuose, prisimindama Cha:coY'o asmenį ir jo atliktus žygius. 

Charcot'as gimė 1825 m. lapkričio m. 20 d. Paryžiuje. Jo tėvas buvo 
ne labai turtingas račius. Jis norėjo visiems savo ketvertui vaikų suteikti 
mokslą, bet... trūko lėšų. Tuomet jis juos visus leido į Banaparto licejų, 
norėdamas ištirti kiekvieno gabumus. Rezultatams paaiškėjus, tėvas vieną 

dieną pasikvietė visus ketvertą vaikų ir tarė: „Mano ištekliai neleidžia, kad 
jūs visi galėtumėte eiti ilgus ir brangius mokslus. Atsižvelgdamas į jūsų 
gabumus, aš nutariau štai ką: tu, Martynai, būsi račius, kaip ir aš; tu, Emi- 
liau, stosi kareivijon, o tu, Eugeniau,—laivyvan; kai del tave,  Jonai-Marty- 
nai, kadangi tu darbštus ir gabus, tu mokysiesi toliau ir, laikui atėjus, išsi- 
 rinksi mediciną ar paišybą“. 2 

Emilius, darydamas karišką karjerą, pasiekė majoro laipsnį. Eugenius 
nestojo į laivyną, bet išvyko su kolonijų kariuomene į Afriką ir greitai ten 
dingo, nepalikdamas jokių žinių apie save, 

Ieškojimo, tyrimo gabumai buvo savi Charcot'ų šeimynai, nes ir mok- 
slininko brolis išvyko į avanturingą žygį, ir mokslininko sūnus Jonas taip 
pat yra gydytojas, ir dar drauge aktingas, gabus keliauninkas, kuris su savo 
nedideliu laivu  „Pourguoi pas“ nevieną kartą grūmėsi Šiaurės ašigalio 
ledynuose. 

Jean-Marlin Charcot baigė Bonaparto licejų ir 1844 m. pradėjo me- 
dicinos mokslus. Po ketve ių metų jis jau buvo internas ir pradėjo dar- 
buotis vėliau taip pagarsėjusioje Salepetriėre'o ligoninėje. 

Manau bus naudinga suteikt pluoštas žinių ir apie tąją ligoninę. Sal- 
petriėre—tai „didžiulė žmonių skurdo prieglauda“ —taip ją apibūdino Char- 
cot'as, kuris ją savo darbais padarė žinomą plačiam pasauliui. Salpetriėre 
yra labai sena. Pradžioje joje buvo parako: dirbtuvės ir Mažasis arsenalas, 
nuo to ti gavo ir vardą. Bet vėliau arsenalas ir parako dirbtuvės buvo iš- 
keltos toliau nuo Paryžiaus ir 1656 karalius Liudvikas XIII įsakė Salpetriėre'o 
mūruose laikyti Paryžiaus elgetas. Jos tvarkymas ir organizavimas buvo 
atiduotas šv. Vincento Draugijai. Kardinolas Mazarin'is pastatė naujus pa- 
vilionus. Vėlesniais amžiais Salpetriėre buvo naudojama visuomenės labda- 
rybės problemas išspręsti, kurias kiekvienas amžius įvairiai vykdė. XVII ir. 
XVIII a. Salperiėre buvo didžiausia Europoje prieglauda, nes joje tilpdavo 
5000—8000 esmenų. Jos gyventojus sudarė elgetos, epileptikai, prostitutės 
ir visoki liguisti bekampiai, bedaliai, nelaimingi žmonės. Vėliau jon pra- 
dėjo siųsti bepročius. Kai kuriuose Salpetriėre'o rūmuose buvo kalėjimas. Iš 
4o kalėjimo daugelis žmonių buvo išsiųsti į baisias katorgiškas vietas: Mi- 
sisipį, Kanadą ir kitur. Dabar Salpetriėre vis dar yra didžiulė ligoninė su 
maždaug 4000 ligonių. 

Nuo Charco/o laikų Salpetriėre yra žino ma visam pasauliui; ji tapo 
prancūzų, galima net sakyti, pasaulinės psichiatrijos centras. Joje dirbo dau- 
gybė įžymių mokslininkų, kurių tarpe mes randame tokius, kaip Raymond, Deje- 
rinė, Pierre Marie, Esguiral, Ferrus, Falret, Baillarger, Legrand du Saulle, Sėglas, 
Charlin, Deny ir k. 

Salpetriėre nerasime, kaip kitose tos rūšies įstaigose, erdvių salių, di- 
džiulių laboratorijų, bet ir senuose mūruose mokslas lygiai vaisingai auga. 

Salpetriėre bedirbdamas, Charcot'as paruošė savo disertaciją: „Ėtude 
pour servir 2. !'histoire de V'atfection dėcrite sous les no ms de Goutte asthėnigue 
primitive, nodositės des jointures, rhumatisme articulaire chronigue forme 
primitive“. 

1853 m. Charcot'as tapo Rayer'io klinikos vedėjas, 1856 m. jis buvo 
paskirtas ligoninių gydytoju (mėdicin des hėpitaux). Bet įgyjant agrėgė laip- 
snį, Charcot'ui pirmą kart nepasiseka. Jis gina tema „De Yėxpectation en 

mėdicine“, bet nepavyksta. Prabėga treji metai įvairaus darbo. Jis vėl bando. 
Jo tezė buvo „Pneumonie chronigue“. Ir šį antrą kartą buvo dideio pa- 
vojaus pralaimėti. Tik Charcot'o mokytojo Rayer'io intervencija ir jo paties 
tikslūs argumentavimai kitose srityse pakeitė gresiantį likimą. Pats Ch. at- 
virai pripažįsta Rayer'io intervenciją. 

Rayer'is arčiau pažino Charcot'ą, rado jame nepaprastų augančių ga- 
bumų ir ne kartą lygino jam gyvenimo kelią. O tas kelias ilgus metus buvo 
sunkus. Ilgus metus Ch. padėjo studentams mokytis, nes nors tuo būdu 
norėjo padėti savo vargstančiai šeimai. 1853 m. Ch. nutarė pradėti privačią 
praktiką. Apie tai jis pasisakė savo mokytojui Rayer'iui, kuris tarė Char- 
cot'ui: „Tamsta niekuomet neturėsi ligonių, kol nešiosi ūsus“! Ch. priža- 
dėjo nusiskusti ūsus, jei jam bus surastas geras ligonis. Ligonis susirado, 
Ch. nusiskuto ūsus ir nuo to laiko visuomet skutosi. Tik 1870 m., karo 


a - as 


cesų plaučiuose. 
Taip pat atmintinos jo paskaitos apie kepenų ir inkstų ligas. Pirmon 
galvon jis deda visur anatomijos, kaip normalinės, taip ir patologinės, ži- 

nias, o šalia jų dominuoja fiziologija. „Reikia galvot patologiškai ir fizio- 
logiškai“. Tai Charcot'o vedamasis dėsnis, tai jo metodo gairės. 

Kepenų cirozes Ch. suskirsto į Laennec'o ir Hanot'o cirozes ir taip 
pat sudaro tulžies kelių infekcijų grupę!). Betirdamas inkstų ligas, pagrin- 
dan jis deda inksto lobulės sąvoką ir nupiešia klasikiškus vaizdus, vadi- 
namus „didysis baltasis inkstas“ ir „mažasis susiraukšlėjęs inkstas“. 

Didžiausius darbus Ch. nuveikė neurologijos srity. Tai mokslo šakai 
jis nutiesė pagrindus, parašė jai doktrinos kodeksą (corps de doctrine), 
kaip.sako jo papėdininkas ir mokinys Pierre-Marie. 

Be aukščiau minėtų darbų, Charcot'as, pavartodamas Hitzig'o ir Do- 
vydo Fevrier'o metodą, prijungęs jam skrodimo davinius ir susistemintus 
klinikos simptomus, sukūrė smagenų lokalizacijos teoriją (les localisations 
cėrėbrales), kuri didžiausiai paveikė neurologiją, o taip pat filosofiją su 
psichologija. 

„Gydytojai, chirurgai, fi'osofai visi rivalizavo, norėdami padaryti ga- 
limų.. ir net negalimų išvadų iš naujos teorijos“ —teisingai sako Pierre 
Marie apie tų laikų susidomėjimą lokalizacijos teorija. Visoį pilnumoj ta 
teorija neišsilaikė. Kai kurių plyšių toj teorijoje padarė tas pats prof. Pierre 
Marie. Kalbos centras pirmiau buvo atiduotas kairiajam is gyrus, arba Bro- 
kos vingivi, o dabar jau neklysdami žinome, kad tą darbą gali atlikti f5 
gyrus dešiniosios pusės (kairiarankiai) arba, jei pačioje kūdikystėje, del kai 
kurių patologinių įvykių kairysis f gyrus žūva, tai jį atstoja f3 gyrus de- 
šiniosios pusės ir žmogus nelieka nebylis. Aplamai, mokslo archyve yra 
sutelkta daug stebėjimų, kurie įsakmiai parodo, jog vienos smagenų dalys, 
tam tikrais alvejais, gali pakeisti kitų smagenų dalių funkciją. Bet tai dar 
nebaigtas mokslo klausimas ir tolesnis jo gvildenimas nuvestų mus nuo 
mūsų pagrindinio vuždavinio.—Jėi pavyks, tuo klausimu  pagaminsiu „Ko- 
smui“ atskirą straipsnį. 

Be lokalizacijos teorijos, Ch. pirmasis aprašė šoninę amyotrofinę skle- 
rozę, vadinamą Charcot'o liga. Svarbių darbų atliko apie smagenų atrofiją, 
afaziją ir antrines smagenų degeneracijas. Ch. yra susekęs ir išaiškinęs 
claudecatio intern:ittens priežastis. O kiek naujų žinių, ir minčių Ch. pa- 
liko tabes'o srity! Pirminiai skaudėjimai viduriuose, inkstuose, stemplėje, 
tabes dorsalis spasmodica, pachymeningitis hypertrophicans, tabėtinė ar- 
tropatija. 

Negalima nepaminėti minčių, išreikštų epilepsijos srity, kurios viena 
rūšį Ch. yra pakrikštijęs ėpilepsie jacksonienne. 

Ch. susistemino įsterijas, aprašė raumenų atrofijas, vaikų paralyžių, 
įgimtą myotoniją (Thomseno ligą), paveldėtą ataksiją (Friedreich'o ligą); 
de Morvano liga, vertigo Menieri, siringomyeilia taip pat įėjo į jo tyrimų 
sritį. Galima tvirtinti, kad nė vienas neurologijos kampelis nėra likęs Char- 
cot'o neaplankytas ir neapdovanotas. Jis tyrė dar Basedowo ligą ir my- 
xoedemą. 

Liesdamas klausimus, kuriuos tyrė jau pirmiau kiti mokslininkai, Ch. 
pabrėždavo visumet jų pirmeną. 


!) Les ėtats d'infėction prolongėe des voies biliaires, 

Lygiagrečiai su isterijomis Ch. tyrė hipnotizma. Ch. pats niekuomet 
nemigdė ligonių—tą darbą atlikdavo jo artimesnieji pagelbininkai. Pradžioje 
hipnotizmą Ch. traktavo kaip nevrozą, panašų į isteriją, bet galop jis iden- 
tifikavo isteriją su hipnotizmu. Ch. skyrė hipnotizmo 3 fazes: a) letargija, 
kuomet užhipnotizuotas negali įeit į santykiavimus su hipnotizuojančiu, 
nes tuomet yra „inertie mentale“; b) katalepsija, kuomet protinė inercija 
nėra tiek stipri. Tuomet galima inįspudinti užhipnotizuotame įvairias idejas, 
kurios gali sukelti įvairius veiksnius, kurių nesugeba kontroliuoti jo paties 
asmenybė. Tie veiksniai realizuojasi mašiniškai, automatiškai; c) somnambu- 
lizmas, kuomet yra paprastas „engourdissement mentale“. Tai yra silpniau- 
sias hipnotizmo laipsnis. Primetamos idejos labiausiai atatinka užhipno- 
tizuoto asmens idejoms. Ch. duodavo hipnotizmui reikšmės ir svarbos 
stebūklinguose išgijimuose. 

Tiek daug Ch. praturtino mokslą. Juk tos visos ligos buvo nuo pat 
Hipokrato laikų, bet kiti jų nepastebėjo. Ch. visuomet skelbė, kad klinici- 
stas tyrimo procesuose, jei nori matyti reiškinius tokius, koki jie yra, turi 
atlikti savo darbą be kurios nors aprioriškos idejos, jo  stebianti sąmonė 
turinti būti tabula rasa. Ch. pripažįsta Magendie'o žodžių tei ingumą, kuris 
tvirtino, kad laboratorijoje eksperimentuojant reikia būti gyvuliu („il faut 
dans le laboratoire expėrimenter comme une bėte“). Ir tik delto, kad dau- 
guma mokslininkų visur su savim nešasi savo anksčiau įgytas pažiūras, 
delto taip sunkiai pastebiami nauji reiškiniai, delto reikią „dešimtį kartų 
kartot tą patį dalyką, kad aptiktasis daiktas būtų suprastas“. Kadangi mes 
maža turime mokslininkų, kurie atatinka kalbamiems reikalavimams, delto 
ir Ch. buvo tik vienas. Ch. mokslo darbai įrodo, kad jo pasirinktas meto- 
das buvo teisingas, : 

Ch. netik sukūrė savo mokslišką metodą, padarė didžiulius įdėlius 
mokslan, bet savo idejas įkvėpė daugeliui asmenų, kurie iš toliausių kraštų 
vyko į Salpetriėre'ą kiekvieną antradienį ir penktadienį klausyti Charcot'o žo- 
džių... Ch. išskyrė iš tos daugybės visą plejadą gabių neurologijos apa- 
štalų, kurie jo darbą toliau dirba ir šiandien. Tik prisiminkim: Bouchard, 
Lėpinė, Cornil, Benjamin, Ball, Debove, Raymond, Jofftroy, Gombanet, Co- 
tard, Magnan, Pierret, Balles, Gilles, Paul Richer, Hallion, Sougues, Babinski, 
Pierre Marie, Marinesco, Haskovec ir d. kitų. 

Lieka dar mums susipažinti su kitomis Charcot'o genijaus savybėmis. 

Jis nesitenkino vien specialiu, medicinos mokslu. Jis rūpinosi lygiai 
lavinti ir kitas savo sielos puses. Tai jam buvo nesunku, nes jis buvo dau- 
giakalbis. Jis mokėjo, be savo gimtosios kalbos, dar angliškai, šiek tiek 
blogiau vokiškai, itališkai ir olandiškai. Ch. skaitydavo tomis visomis kal- 
bomis medicinos veikalus. Bet jis surasdavo laiko dar istorijos, literatūros, 
. meno veikalams skaityti. 

Vietas, kurios jį sudomindavo, jis pabrėždavo arba iškirpdavo ir lip- 
dydavo ant tam tikrų lapų. Vienas jo biografas, A. Sougues, turėjęs gali- 
mybės vartyti Charcot'o ištraukas, yra radęs viename lape Evangelijos žo- 
džius, citatą iš Schiller'io ir keletą Šekspiro eilučių. Tokių ištraukų su savo 
paties pastabomis Ch. paliko 10 sąsiuvinių. Kartais jis sakydavo: „Mano 
sūnų padžiugins šių sąsiuvinių lapeliai, ir jis geriau pažins savo tėvą“. 
Toksai benediktiniškas bruožas Charcot'o buūde begalo praplėtė ir pratur- 

tino jo intelekią ir delto jo paskaitos žibėjo citatomis iš įvairiausių mokslo 
šakų. Tik su tokiu pasiruošimu jis galėjo patenkinti sau, kaipo profesoriui, 
statomus reikalavimus. Jis visuomet tvirtindavo, kad medicinos skyriaus 
Paryžiaus universiteto profesorius nėra pradžios mokyklos mokytojas, bet 
privalo turėti galvoj, kad jo poveiky auga išrinktieji, kad jis privalo netik 
didinti žinias toj ar kitoj mokslo šakoj, bet tos žinios turi būti didinamos 
originaliais, savaimingais ieškojimais, arba bent privalo būti seni klausimai 
naujoviškai interpretuojami. Ir beveik kiekviena jo paskaita turi savy kurį 
nors naują faktą arba naują pažiūrą. Ch. savo paskaitoms ilgai ruoš- 
davos, gamindamas joms substratą. 

Kuomet artinosi paskaitos apie aiaziją, kuriose Ch. turėjo gvildenti 
naujas tuo klausimu teorijas, jis ištisas tris savaites užsidarė savo kambary 
(Neuilly viloje) su savo knygomis ir sąsiuviniais, ir išeidavo iš jo tik val- 
gyti. Delto auditorija jo klausės, kaip pranašo. Tiek apie medicinos mokslą. 

Iš ten Ch., lyg norėdamas pasilsėti, skubėdavo į meno, muzikos ir 
literatūros erdves. Beethoven'ą, Glūck'ą ir Bizet'ą jis labiausiai mėgo aidų 
karalijoje, Dantė jį stebino savo dieviška vaizduote, Šekspiras jam buvo 
artimas savo nuostabia žmonių aistrų analize, o Rabelais savo farsais. 

Tas pats Charcot'o biografas Sougues tame pačiame savo straipsny. 
tvirtina: „Ch. viską mylėjo aistringai: savo šeimyną, savo mokinius, savo 
draugus, savo kraštą, mediciną ir meną, teisinga ir gražu“. 

Charcot'ui nebuvo svetima ir paišyba. Jis paliko keletą albumų, pri- 
pildytų savo kūrinių. Dažnai savo laiškuose jis neaprašinėjo savo įspūdžius 
žodžiais, bet vaizdavo juos varsomis. Ch. išleido bendrai su Pauliu Richeri'u 
veikalą „Difformes et les malades dans V'art“, o pats vienas įkūrė „Nouve- 
Ile Iconograie de la Salpetriėre“. Jis visumet pabrėždavo, kad gydytojas 
privalo puikiausiai pažinoti žmogaus kūno formas, nes tai dažnai padeda 
surasti tikras ligos priežastis.“ Nuo jo laikų medicinos vadovėliai deda 
vis daugiau ir daugiau būdingų atvaizdų, nesitenkindami vien teo- 
rišku tekstu. 

Ch. buvo ir didelis keliauninkas. Jis buvo Italijoje, Ispanijoje, Bel- 
gijoje, Olandijoje, Anglijoje, Islandijoje, Rusijoje, Vokietijoje, šiaurin. Af- 
rikoje. Jis ir mirė bekeliaudamas,—Morvane, Alpėse. Kiekvienai kelionei 
jis pasiruošdavo iš anksto, pažindamas tos šalies turtus ir savybes. Visur 
jis ieškojo kūriniu, ugdančių ir praplečiančių žmogaus minties akiratį. 

Ch. labiausiai mylėjo savo Prancūziją. Jis negalėjo užmiršti tų žiau- 
rumų, kuriuos padarė jai Vokietijos armija, okupavusi šiaurinę Prancūziją. 
Tie atsiminimai tiek buvo skaudūs ir gilūs, kad po 1870 m. karo Ch. ne- 
dalyvavo nė viename vokiečių mokslininkų suvažiavime. Tokiu savo elge- 
siu Ch. primena kitą didį prancuzą—Pasteur'ą. Vieną kart Charcot'o neapy- 
kanta pasiekė savo aukščiausią punktą. Bevažiuojant į Rusiją, traukinys su- 
stojo Kėlne. Sūnus, važiavęs drauge, pasiūlė tėvui išliptiiš vagono ir pa- 
kvėpuoti grynu oru. Ch. kažką jam pasakė ir nusikreipė į kitą pusę. Kada 
sūnus pakartojo savo pasiūlymą, tai Charcot atrėžė: „Ar gi tu ne matai, 
„kad mes esame Vokietijoj!“ 

Apie Ch., kaipo gydytoją, galėsime susidaryti vaizdą iš šių įvykių. Ch. 
kandidatavo į Mokslų Akademiją. Kelias dienas prieš rinkimus plačiai skai- 
tomajame dienrašty pasirodė jį šmeižiantis straipsnis. Manoma buvo, kad jį 

parašė kai kurie pavyduoliai gydytojai. Bet žygis nepavyko, (Ch. vis tik 
buvo išrinktas. Kiek metų vėliau jį pakvietė prie ligonio, kuris jam prisi- - 
pažino: „Aš esu to blogo straipsnio autorius. Aš gailiuosi, bet aš laikau 
reikalinga jus įspėti, kad Tamsta galėtum laisvai pasirinkti: gydyti mane ar 
ne“, Ch. atydžiai apžiūrėjo ligonį ir nepaėmė honoraro. 

Savo ligonius Ch. tyrė labai atsidavęs. Jis pats klausinėdavo net tuos 
asmenis, kuriuos jo sekretorius jau buvo apklausinėjęs. Ch. buvo punk- 
tualus. Jis dažnai atvykdavo anksčiau, ir savo vežime laukė paskirto pasi- 
tarimui laiko. Nesuradęs gydytojo, su kuriuo buvo paskirta konsultacija, 
niekuomet jo nelaukdavo. 

Vieną kartą Ch. su Maurice Fleury tyrė vieną ligonį. Tarnas įėjęs 
pranešė, kad kunigaikštytė X... negalinti ilgiau laukti ir norinti įeiti be ei- 
lės. Ch. nutylėjo. Kelioms minutėms praėjus, kunigaikštytė vel klabina. Ch. 
tuomet suriko: „Tai svetimtautė.. ji užmiršo, kad mes sugriovėme Bastiliją“. 
Tuo jis pabrėžė, kad jam visi ligoniai lygūs. 

Įdomus dar šis atsitikimas. Jau mūsų minėtas Sougues matė per dve- 
jus metus, kaip vienas ligonis, sergąs sclerosis multiplex, kreipdavosi savo 
Iėtu ir skanduojančiu balsu, prašydamas keliolikos sous tabakui pirkti. 
Užtai jis žadėjo profesoriui savo nugaros smagenis. 

Dar reikia pridėti, kad Ch. labai mėgo gyvulius. Jis, pamatęs anlį 
pagriebus varlę, pagrąsino jai ir tuo būdu varlė tapo išgelbėta. Savo lai- 
škuose jis rašo „Apkabink Carlo“ —tai buvo šuo—,it poną Salad'n'ą“— 
tai buvo asilas. 

Ch. mylėjo visus savo bendradarbius, mokinius. Visi gaudavo jo 
namuose patarimų ir rasdavo globos. Tokiu pat žmoniškumu ir vaišingumu 
pasižymėjo ir jo žmona. 

Apie Charcot'o filosofiškas pažiūras tiek trumpai pasakyti: jos buvo 
tokios, kaip to meto daugumos mokslininkų. O Prancūzijoje tuomet vie- 
špatavo Renano skepticizmas ir pašaipa. 

Charcot'o biograias Sougues sako: „Aš žinau, kad jis nemėgo me- 
tafizikos tamsumų ir jis daugiausiai buvo prisirišęs prie pozitingų faktų, 
t. y. norėjo pažinti reiškinius ir juos veikiančius dėsnius. Bet jis gerai 
žinojo, kad dangaus skliautuose ir žemėje yra daugiau daiktų, negu jų 
mums prileidžia filosofija. Taip pat jis nemėgo sektantų—ir manė, kad 
tolerancija yra protingumo pradžia“. Tas pats biografas primena paties 
Charcot'o ištartus žodžius: „Pour moi ily a un dieu, mais lointain, trės vague“. 
Aišku viena, kad Ch. nebuvo toks, kaip Ferė, Bourneville, Jotfroy, Gilles 
de Ia Fourette ir Galippe, kurie yra „les cing hommes les plus certains de 
la non-existence de Dieu et les plus hostiles en mėme temps 3 ce Dieu“. 

Ch. dalinai buvo Renano pasekėjas ir pripažino, eidamas senomis tra- 
dicijomis, „proto ir credo antagonizmą“; delto: jis nepripažino stebūklų— 
Tai jis aiškiai formulavo savo straipsny „La foi gui guerit“. Jis sakė, kad 
visos religinės šventyklos, vis tiek ar Lourdes'o ar Saint-Mėdard'o kapi- 
nėse ar Atenų Asklepijoje yra tik „un etticase moyen curatif, moyen mer- 
veilleuz, mais naturel“. Ir stebūklai galį išgydyti tik tokias ligas, kurios 
nereikalingos jokios kitos intervencijos, be tos, kurią protas turi ant kūno 
(„gue posėde I'ėsprit sur Ie corps“). Stebūklai pripažįstami, bet jų esmė 
visai kitaip aiškinama, 

Leonas Daudet'as tokį Charcot'o elgesį šiaip aiškina: „Jo katalikybės 
nesupratimas ėjo iš to, kad jis visiškai nepažinojo mistikų ir teologų ra- 
šytojų ir iš to, kad jis nepažinojo nusižeminimo, kaip ir daugelis jo kolegų 
ir didžioji dauguma tų gydytojų, kurie, visiškai nenusimanydami politikos, 
metafizikos ir teologijos dalykuose, tačiau turėjo labai nusistovėjusių nuo- 
monių apie politiką, metafiziką, teologiją... labai nusistovėjusių ir be galo 
vaikiškų ir aplamų: tokių, kaip jų gadynė“. 

Bet Ch. nebuvo sektantas. Nors jis netikėjo stebūklams, bet, kuomet 
kiti vaistai neveikdavo ir kuomet būdavo vilties, kad ligoniui gali padėti 
antgamtinės įėgos—jis drąsiai siųsdavo į Lourdes'ą savo tikinčiuosius ligo- 
nius. Bet kadangi greitai pasklydo gandai, kad ten išgyją tik neuropatai 
(nervų ligų ligoniai), tai Ch., norėdamas išblaškyti ligonyje nereikal ngas 
abejones, kartais parašydavo netikrą liudijimą. Vienai neuropatei jis parašė 
liudijimą su pažymėjimu „Hemiplegri d'origine organigue“. Mokiniai pra 
dėjo kalbėti, kad toksai liudijimas bus didelis jo priešams argumentas, bet 
Ch. jiems atrėžė: „Ką tai reiškia, jei ligonis pasveiks. Ar ne tai esminga“? 
Jam rūpėjo palengvint ligoniui. 

Charcot'o veikalai yra išleisti atskiru leidimu. Dauguma jo minčių tei- 
singos ir mūsų laikais. Charcot'o darbai, hipotezės, teorijos sudarė ištisą 
epochą. Jo poveikis medicinos mokslui negali būti lengvai aprėžiamas. 

Šiauliai. Dr. D. Jasaitis. 

ONDYBUYNA 


Georg Schweinfurth. 
1836—1925. 


Praeitų 1925 m. rugsėjo m. 10 d. užmerkė akis vienas pačių didžiau- 
siųjų mokslininkų, kuris ilgiau kaip dveitą žmogaus amžių giliai moksliškai 
tyrinėjo Žemę ir jos gyventojus—žmones, gyvulius, augalus. Jis susilaukė 
beveik 80 metų amžiaus ir per tą visą laiką nepavargo į jį dominusius 
klausimus pažvelgt vis iš naujų pusių ir vis toliau apdirbinėti savo milži- 
niško didumo rinkinius. O jam iš gyvųjų tarpo išsiskyrus, jo karstą lydėjo 
botanikai, geografai, etnografai, antropologai, egiptologai—ir visi turėjo 
motivų laikyt jį buvus savuoju. Iš to matyt, kuriomis mokslo sritimis jo 
būta ypatingai nusipelniusio, kurie Žemės kraštai jo tyrinėta: jis buvo ypa- 
tingai atsidėjęs tyrinėti Afriką, ir šią Zemės dalį tiesiog aistringai pami- 
lęs. Nabašninkas buvo ne tik universalus mokslininkas, bet ir didi, reta 
žmogiška asmenybė. Pažinkime tat ir mes kiek arčiau šį retą, viso švie- 
suolių pasaulio pagerbtą vyrą. Jis mus, tarsi, dar daugiau domina todel, 
kad buvo gimęs ir augęs mūsų kaimynijos padangėj—Pabaltijoj. 


Pr. Dovydaitis: Georg Schweinturth 353 


Jurgis Schweinfurth'as buvo septintas savo gimdytojų kūdikis, gimęs 
Rygoj 1836 m. gruodžio m. 20 d., vokiečių šeimynoj. Jo tėvas kilęs iš Ba- 
deno ir dar nepersenai, nes tik 1809 m., bėgdamas nuo konskripcijos, buvo 
atsidūręs toj dabartinėj Latvijos sostinėj. Motinos protėviai čion buvo atsi- 
kėlę jau nuo kiek seniau. Nuo 1820 m. tėvas prekiavo vynais. Rygoj Jurgis 
ir išaugo, čia išėjo ir visą vidurinį mokslą, kurį baigė 1857 m. pavasarį. 
Jau šiuo laiku jis pasižymėjo kaip stropus augalų rinkėjas. Dar ir pa. 
skesniais laikais, būdamas jau visame pasauly išgarsėjusiu Afrikos tyrinė- 
toju, jis mielai atsimindavo savo triumią, kurį tik 12-ka metų teturėdamas 
įis buvo laimėjęs aplenkdamas savo draugus, kai vienų botanikos iškilų 
pabaigoj tik jis vienas iš visų mokinių gebėjo parodyt Linnė's augalų 
sistemos kiekvienos klasės atstovus. Tarp jo šio laiko mokytojų buvo vie 
nas misionoriaus sūnus, gimęs pietinėj Afrikoj. Šiojo mokytojo pasako- 
jimai, gal būt, pirmiausiai buvo jį sudominę tąja Žemės dalimi. Savame, 
prieš keletą metų paprastais žodžiais sustatytame, gyvenimo aprašyme Schw. 
apie šitai taip sako: „Kelionių aprašymų skaitymas anksti sužadino many 
noro daryt tyrinėjimų ir aptikimų tolimose pasaulio šalyse, ir aš tyčiomis 
stengiausi pratintis prie visokeriopų sunkenybių ir nepriteklių ypač toli- 
momis kelionėmis po Pabaltiją pėkščias be palydovų“. Per trejetą vasari- 
nių gimnazijos atostogų jis pėkščias išvaikščiojo visą Kuršą, atlikdamas 
net įžymių sportinių žygių (1855 m. per 5 dienas sukorė mažiausia 280 km. 
—iš Rygos į Dondageną ir atgal); nes tik toks pirmos rūšies pėkštininkas 
paskui įvaliojo atlikt savo tiriamuosius žygius Afrikos gelmėse. 

Jauno Schw-to moksliniam akiračiui plėsti ir stiprinti jo norą leistis į 
svetimus kraštus prisidėjo dar ir ta apystova, jog viena jo seserų buvo iš- 
tekėjusi už Fr. Vagnerio, vieno iš įkurėjų didžiausios ir reikšmingiausios 
IRusijoj sodininkystės dalykų prekybos. Uoliai lankydamas Vagnerio me- 
delynus ir žolynus, kurie savo gausingumu pranešdavo tūlą nediduką uni- 
versitetinį botanikos sodą, Schw-tų gimnazistas praplėtė savąsias botani- 
kos žinias ir svetimųjų kraštų augalais. 

Jo vėlesnę plėtotę nulemiančiai paveikė atsilankymas vakarinėj Euro- 
poj, kai jis 1857 m. vasarą buvo atvykęs su savo gimdytojais į Gastein'o 
kurortą. Cia Alpių augmenijos gausingumas ir gražumas jį visai sužavėjo 
atsidėt botanikai. Šiuo laiku (1857. VII. 21) jis atliko pavojingą alpininko 
žygį, užkopdamas į Gross-Glockner'io viršūnę (kaipo 8-sis iš visų kuomet 
nors tą-kalną užkopusių). 2 

Nuo tų pačių metų rudens Schw. pradėjo eit aukštąjį mokslą Heidel- 
bergo, Mūncheno, Berlyno universitetuose, studijuodamas pirmoj eilėj bo- 
taniką, ir ne tik mokyklų sienose, bet ir pačioj gamtoj, lankydamas arti- 
mesnes ir tolimesnes apylinkes. 1858 m. pavasarį jis atsidūrė net, tuomet 
dar maža ištirtoj, Sardinijos saloj, kurią vienas išvaikščiojo pėkščias neke- 
liaujamais kalnų takais. Patekęs į primitivias apystovas ir palikęs pats vie- 
nas, jis čia išėjo savo būsimų kelionių gerą prieklasį. Jo tos kelionės ap- 
sašymas—Mon excursion a travers Vile de Sardaigne—išėjo tik 1884 m. 
W. Barbey'o rinkiny: Florae sardoae compendium (Lausanne 1884). 

1860 m. Schw. atlankė savo gimtąjį kraštą, išvaikščiojo jį rankiodamas 
augalus ir leidosi tolyn į Rusiją, taip pat atsidėdamas botaniškiems steb - 
jimams ir atlankydamas Petrapilio ir Maksvos muųzejus. Nuo 1860,61 m. 

žiemos semestro jis beveik vien botanikos dalykus studijuoja Berlyne. Čia, 
šalia sistemos ir morfologijos studijų, jo dėmesis nusikreipia ir į tąjį da 
lyką, kuris jį laikė pritraukęs visą gyvenim4—Nilo kraštų augmeniją. Tai 
įvyko štai kaip. Tuomet į Berlyną atgabeno vieną botanikos rinkinį, su- 
trinktą gydytojo dr-o Hartmann'o, lydėjusio baroną v. Barnim'ą, keliavusį 
po Egiptą ir Nubiją ir mirusį Sennaare. Schw. pasiėmė tą rinkinį apdirbi- 
-nėt ir savo darbą paskelbė 1862 m. kaip daktaro disertaciją antrašte: „Plan- 
tae guaedam nilotičae, guas in itinere cum divo Adalberto libero barone de 
Barnim facto collegit Robertus Hartmann“. Darbas su šiuo ir kitų botanikų 
rinkiniais įš tų, jauname mokslininke visuomet rusėjusių, žarijų tyrinėt sve- 
timus kraštus dabar įpūtė liepsną, parodydamas ir aiškų tyrimo kraštą, bū- 
tent, Nilo šalis, iš kurio jį buvo pasiekę visi tie augmenijos turtai. 

Be to, Schw. šiuo laiku dar susiėjo, be kitų keliauninkų, su to metu 
įžymiu Afrikos tyrinėtoju H. Barth'u, kuris jo sumanymus. uoliai parėmė 
ir ugnį pakurstė. Ir šiuo laiku atsitiko, kad, mirus Schw-to tėvui, jis gavo 
iš motinos savo jam skirtąją dalį —10 tūkstančių rublių. Tat savo planus 
galėjo veikiai gyvendint. Ir 1863 m. Kalėdų antrą dieną kupinas vilčių Schw, 
išlipdamas iš laivo į krantą Aleksandrijoj, pirmą kart padėjo savo koją 
Atrikos žemės Egipto šaly—toj šaly, kuri paskui jam ilgam laikui buvo 
virtusi beveik antrąja tėvyne. 

iuo pirmu žygiu Schw. iki 1866 m. vasaros tyrinėjo ne tik botani- 
kos, bet ir visokeriopais atžvilgiais, daugiausiai šiaurinės Afrikos ir jos 
kaimynius Azijos kraštus. Paminėsime, įog surinko apie pustrečio tūkstan- 
čio egzempliorių augalų dalimi iš tokių kraštų, kur dar nebuvo stovėjusi 
jokio botaniko koja, aptiko Mlaman'ą, seną Begų karstamiestį, ir patiekė 
davinių perkeliautųjų kraštų žemėlapio vaizdui patobulint. 1860 m. vasarą 
sugrįžo pas savuosius į Rygą. . 

Tiuo žygiu Sęhw. parodė k; gali. Jis parsigabeno puikų augmenijos 
rinkinį ir į jį sužiuro mokslo pasaulis. Klasikiškų Šias savo kelionės ap- 
rašymų Schw. buvo patiekęs įvairiems laikraščiams. Siandien tie aprašy- 
mai naujai išleisti pigiai prieinamuose rinkiniuose: „Aut unbetretenen We- 
gen in Aegypten“ (Hofimann 8: Campe, Hamburg— Berlin 1922) ir „An der 
Kiiste des Roten Meeres“ (Ulsiein, Berlin 1925, ser. „Wege zum W'issen“). 

Taip Schw tui puikiai užsirekomendavus kaip keliauninkui-tyrinėtojui, 
tolesnius jo planus dabar parėmė mokslininkai ir mokslo įstaigos. Prūsų 
Mokslo Akademijos žinioj esamomis „Humboldto stipendijos“ lėšomis jis 
po dveito metų vėl pasiunčiamas penkeriems metams tyrinėt nežinomus 
Afrikos kraštus. Ir 1868 m. liepos mėn. jis vėl jau buvo Aleksandrijoj, idant 
šį kartą leistusi jau į patį Afrikos vidurį, į tuos kraštus, kurie 40 meto že- 
mėlapiuose dar tebuvo žymimi tik baltais lopais. Vyriausias jam skirtas už- 
davinys dabar buvo botaniškai ištirt Bahr-el-Ghasal'io kraštus; drauge su 
botanikos, žinoma, turėjo būt paisomos ir geografjos, ir etnografijos ir 
kitos gamtamokslio sritys. 

Su karavanu Nubijos pirklių, prekiavusių dramblio kaulais, Schw. iš 
Chartum'o pirmiausia leidosi į dar mažai žinomus kraštus, idant iš čia pa- 
skui patektų ir į tas Afrikos dalis, kuriose dar nebuvo atsistojusi europie- 
čio koja ir apie kurias dar neturėta jokių žinių, Vietos stoka čia neleidžia 
suminėt visų jo šios kelionės mažesnių ir didesnių geografinių aptikimų, 

suskaičiuot visų aprašytų iki tol maža arba visai nežinotų augalų ir gy- 
vulių, atvaizduot visų tautų, su kuriomis šis tyrinėtojas susidūrė. Tik trum- 
piausiai paminėsime, jog perkeliavo Šilukų, Dinkos, Bongo, Monbuttų ir 
žmogėdrų Niam-Niam'ų kraštus, surado nykštukus Akkas ir pirmutinis juos 
tiksliai aprašė, patvirtindamas pasakiškus Heiodoto ir senobinių keliauninkų 
pranešimus apie tokių nykštukų esimą. Paskui pasiekė mįslingą upę, jau 
nebepriderėjusią Nilo upynui; tai buvo Uėlle; tuo būdu pirmasis europietis 
buvo peržengęs Nilo ir Kongo vandenų takostirą (Hidrografinės proble- 
mos tuomet iš visa sudarė Afrikos tyrimų centrinį dalyką). 

Mūsų tyrinėtojui nevisuomet ir laimė šypsojosi. Pirmoj savo kelionės 
daly Schw. dar laimingai išvengė nelaimės netekti visos savo rangos nuo 
kilusios iš žaibo ugnies. Užtat kelionės pabaigoj, 1870 m. gruodžio m. 
1 d., užsidegus stovyklai, žuvo ugny jo naujieji rinkiniai, dienoraščiai, es- 
kizai, meteorologiniai pasižymėjimei, kelionės žurnalai, antropologiniai ma- 
tavimai, lingvistinės pastabos ir t.t, žodžiu sakant,—sunkių laikų trūsas. 
Tašiau toks nuostolis jo 'neprislėgė; jau ir tai, kas buvo likę, ką jis par- 
gabeno, liudijo jo darbą. —1871 m. lapkričio 2 d. Mesinoj Schw. vėl išlipo 
į Europos krantą. 

Savo šią didžiąją kelionę Schw. aprašė veikale „Afrikos šerdy“, kurį 
išleist pirmutinė įsigijo teisę viena Londono firma (Samson Low, Marston 
Low and Searle), sumokėdama autoriui 2000 E (70-siais metais tai buvo 
graži suma!). Šis veikalas pirm'ausia ir išėjo anglų kalba 1874 m. (kitas an- 
gliškas leidimas išėjo New-Yorke), o kiek paskiau ir vokiškai (trejopu iš- 
leidimu), taip pat keletas leidimų itališkai ir prancūziškai, ir net turkiškas 
verlimas Konstantinopoly. Schw. čia gražiu stilium aprašo ne tik išorinę 
kelionės eigą, bet fiksuoja ir visus mokslinius rezultatus; tekstą lydi ir ai- 
škina jo paties vykusiai atlikti piešiniai, suteikdami tekstui ypatingos ver- 
tės. Sis gebėjimas piešt teikė jam stiprios paramos visuose jo darbuose ir 
kelionėsė. Užuot ilgai aiškinęs, jis taip pat ir laiškuose dažnai įterpia pie- 
šinių arba akvarelių, kurie, ačiū jo meniškam sugebėjimui, geriausiai išai- 
škindavo visą dalyką. Todel jo atvaizdavimai šalių ir tautų, gyvulių ir au- 
galų pasaulio yra tikrai aiškūs ir mistriški. 

Ši kelionė reiškė kulminacinį Schw-to punktą botanikoj, nuo kurios 
dabar jis lyg ir nusikreipė. Mat, kadangi jis nebuvo linkęs į vieną kurią 
specialybę, o buvo universalios dvasios žmogus, tai jis kreipė savo dėmesį 
ne vien augmenijos pasauliui, bet taip pat geografijai ir ypač etnografijai. 
Savo pranešimais apie Niam-Namus, Monbuttus, nykštukus Akkas ir k. jis 
dabar įsigijo garbingą vietą etnograiuose, kaip kad puikiai nuimtaid žemė- 
lapiais ir aptikdamas Uėllė's srovę—geografuose. 

Didžiąja 1368-71 m. kelione Schw. patapo visur kur žinomas; tačiau 
jis rūpinosi, idant ir paliktų žinomas, nenuilstamai .dirbdamas ir toliau.— 
Iš ke'ionės grįžęs ir kiek pabuvęs Vokietijoj bei savoj Pabaltijos gimtinėj, 
jis 1874 m. pasiskyrė ištirt el Chargeh'o oazę, iš kurios grįždamas prisidėjo 
prie Gerhardo Rohlf'o vedamos ekspedicijos Libijos tyrams tirti. 1875 m. 
Egipto kedivas Ismail'as, egiptologo H. Brugsch'o patariamas, įkūrė Kairo 
Geografijos Draugiją, kurios prezidentu paskyrė Schw-tą. "Tais met Schw. 
bent dešimčia kelionių kelių tūkstančių kilometrų ilgio pagrindingai išty- 
rinėjo geologijos ir botanikos atžvilgiu rytinius tyrus. Išvaikšiojo taip pat 

ir vakarinę Nilo slėnį, pagamindamas puikiausių žemėlapių ir pririnkdamas 
įžymių botanikos, geologijos ir paleontologijos rinkinių. 

1876 m. ką tik nebuvo padarytas galas arba bent didelis susiaurini- 
mas tokioms jo laisvoms kel onėms. Nagi Sachsų Kulto ministerija pakvietė 
Schw-tą ordinariniu profesorium geografijos katedrai Leipcigo universi- 
tete, kaipo Peschel'io papėdininką. Bet Schw. nuo to atsisakė ir, visų jį 
pažinojusių nuomone, tai buvo jo labai vykęs žingsnis, nes aukštosios 
mokyklos mokytoju jis vargiai būtų tikęs, o tik būtų buvęs atitrauktas nuo 
savo mėgiamo tiriamojo darbo. 

Dabar jis ir nuolatinę gyvenamą vietą pasirinko savo mėgiamoį Afri- 
koj ir apsigyvenęs Kairo mieste išbuvo čia ištisus 13 metų—iki 1888 m.— 
ir iš čia vėl keliaudamas į įvairius kraštus: k. a. 1880 m. į Libaną, 1881 m. į So- 
kotrą (sala) ir pietinį Arabijos krantą, 1882 m. į Aukštutinį Egiptą. Tais me 
tais ir jam grėsė pavojus nuo sukilimo prieš europiečius Aleksan šrijoj. | 

1888 m. jis, likvidavęs savo būtą Kaire, su visu savo labu persikėlė į 
Berlyną, kame jam su visais jo rinkiniais ministerija užleido vietos vienuose 
senojo Botanikos Sodo (dabar Kleist'o parkas) namuose, kame jis gyveno 
dveitą dešimčių metų ikitie namai buvo nugriauti (1909 m.), Botanikos Sodą 
nukeliant į Dah'em'ą; ten buvo gavęs naują butą (Kaiser-Friedrich Strasse 
8 III), kuriame ir mirė. 

lačiau Berlyne jis gyvendavo tik vasaros metu, o žiemos ir pavasa- 
„rio mėnesiais jis vis leisdavosi į Egiptą ir šiaurinę Afriką, toliau tyrinėda- 
mas ir turtindamas savo rinkinius. Taip antai, 1888—89 m. padarė ekskursiją 
į Vemen'ą, 1891—04 m. apkeliavo Italijai tekusią šiaurinės Abesinijos dalį 
(vad. Colonia Eritrea). —1902—1907 m. priešistorininkų ir paleontologų pro- 
tus judino eolitų klausimas ir pagaliau taip iškrypo iš vėžių, kad kraštuti- 
niai jo šalininkai beveik kiekvieną bent kiek apskilusį titnago gabalą laikė 
jau esant „eolitu“ (=—žmonių aušros gadynės akmuo). Tuo laiku Schw. 
visą Egiptą ir ypač senųjų Tėbų (Luksoro) aukštumas perieškojo akmeni- 
nių žmogaus įnagių ir rado daugelį „pačių tikrųjų“. Tą pat jis padarė Sici- 
lijoj ir Tunezijoj. Iš viso jis apdovanojo 40 valstybinių ir privatinių muzejų. 

1901, 1906 ir 1908 m. jis lankėsi Alžire ir Tunezijoj, niekuomet ne- 
grįždamas tuščiomis, bet vis su didesniais rinkiniais. 1909 m. Assuano 
tyrų slėnyse jis nusikopijavo senus grafito piešinius ir aptiko paleolitinius 
akmens įnagius iš kvarcito. 

1912/13 m. žiemą jis praleido Mentone, o 1913/14 m. žiemos pusme- 
tis buvo paskutinis faraonų žemėje, kurios jis buvo lyg vienas didžiausių 
piliečių. Jis atsiskyrė su j4ja paskutinį kartą 1914 m. gegužės m. 14 d. 
Kilęs karas sutrukdė jam daugiau keliaut, ir nuo to laiko jis paliko gyvent 
uždarytas Vokietijos sienose. 80 m. amžiaus sukaktuves šventė 1916 m. 
gruodžio 20 d. viename Aukštutinės Bavarijos kampely, čionykštį žiemos 
orą taip pat gerai ištverdamas, kaip ir švelnųjį Afrikos klimatą. Cia kalnuose 
jis turėjo „saulę“, kurios jam trūko miglotame ir lytingame Berlyne ir kuo 
jis ypač nusiskūsdavo paskutiniais savo gyvenimo dešimtmečiais. Ir šis 
geležinės sveikatos žmogus, kaip jis pats sakosi, niekuomet neišėjęs „mir- 
ties prieklasio“ t. y. niekuomet savo gyvenime nesirgęs—tik vieną kartą 
buvęs nukritęs nuo arklio, tačiau nėkiek nesusižeidęs, 0 nuo kuprio nie- 
kuomet, nors kuprio balnę sėdėjęs 2!/> metų—iš visa išgyveno 883/4 savo 

amžiaus metų, ir rodėsi, jog ištvers ir tą nedidelį negalėjimą, kurį jautė 
praeitų metų rudeniop. Bet nebuvo jam lemta susilaukt ne tik 90, kurioms 
sukaktuvėms rengėsi karštesni jo gerbėjai bet nė 89 pilnų metų, ko visi 
tikėjosi, nes rugsėjo 19 d. pusiau 7 val. rytą šio reto žmogaus gy- 
vybė užgeso. 

Schweinturth'o atspausdintų raštų skaičius s'ekia arti puspenkto 
šimto. Nes nuo pirmojo jo spausdinto darbo 1858 m., kuriame aprašo- 
mas žygis į Gross-Glocknėr'io viršūnę, iki jo 80 m. sukaktuvių 1916 m., 
jo raštų skaičius siekė 428 titulus (numerius); o jo plunksna nerūdijo ir 
po 1916 m. Niekas kitas, kaip tik jis pats ir galėjo surašyt visą tą dau- 
gybę visur išmėtytų raštų. Tatai jis padarė savo rašte pavadintame: „Ver- 
oifentlichte W'erke, Landkarten, Auisatze und Briefe 1858—1916 von Pro- 
fessor Dr. G. Schweiniurth“. Visus savo darbus jų autorius paskirstė į 
vienuolika skyrių: I. Zemėtyros ir kelionių aprašymai nuo 1858 iki 1914 m, 
viso 141 numeris; II. Žemėlapiai —viso 46; III. Botanika—85 num; IV. Zoolo- . 
gija—tik 3 darbai; V. Geologija—13 num; VI. Akmens gadynė—31 n.,, 
VII. Areheologija ir senobinė georafija—51 n.; VIII. Etnogratija—19 n.; 
IX. Lingvistika—4 n.; X. Politika ir kolonijų dalykai—apie trejeta dešimčių 
nenumeruotų raštų; XI. Aštuonetas nekrologų. Šiame 428 raštų skaičiuje 
tarp smulkesnių dalykų yra ir nemaža stambių veikalų po keletą šimtų 
puslapių. Betgi raštinį mokslininko darbą sudaro dar anaiptol ne vienas 
tik knygų ir straipsnių rašymas. Kiekvienas žino, kiek laiko atima dar ir 
laiškų rašynėjimas, ypač atsakinėjant mokslinius klausimus. O Schw-to 
pažįstamų buvo pilnas pasaulis. Visus gaunamus laiškus jis rūpestingai 
registravo į tomus ir rašė rūpestingus dienoraščius. Schw-to botanikos 
rinkiniai pripildo 102 spintas. Šis jo: herbaras yra didelis turtas Botani- 
kos Muzejaus Dahlemne. Jis pritaikė naują augalų rinkimo metodą, „Švein- 
furto metodą“, ypač tinkamą drėgniems ir šiltiems atogražų kraštams, ka- 
dangi augalai ne džiovinami, bet konservuojami spirito garais uždaruose 
skardiniuose induose.—Schw-tą visuomet ypatingai domino ir kultūri- 
niai augalai, tik ne ekonominiu, bet kulturos istoriniu požvilgiu; antai, 
jis buvo labai atsidėjęs smulkiai ištirt augalų likučius Egipto karstuose ir 
visą klausimą del daugelio naudingų augalų kilmės. Šiam klausimui pa- 
vestas ir bene paskutinis iš jo didesnių darbų: „Was Afrika an Kultur- 
pilanzen Amerika zu verdanken hat und was es ihm gab“ (Eduardo Se- 
ler'io Festschrift'e 1922). 

Schw. dar ir daugiau kuo nusipelnė egiptologijai tikresne prasme ir 
jos kaimynėms mokslų sritims. Antai, jo 80 metų sukaktuvėmis būrys iš pus- 
ketvirtos dešimties egiptologų, istorikų, teologų ir grecistų su Erman'u 
prieky įteikė Schw-tui adresą; kuriame dėkoja jam, kad „jis praplėtęs jų 
akiratį“. : 

Per savo ilgą gyvenimą Schw. už savo įvairiopus gausingus tyrinėji- 
mus susilaukė daugelio ir įvairiausių pagarbos ženklų. Jis priderėjo 64—66 
mokslo draugijoms, o jo gautųjų diplomų skaičius nesiduoda tiksliai nu- 
statomas, nors jis labai tvarkingai visus diplomus jungė tam tikrame tome. 
32-jų draugijų ir korporacijų jis buvo išrinktas garbės nariu, 18-20 ties —ko- 
responduojamu nariu. Jį pagerbė beveik visos kulturingosios Europos val- 
stybės ir net pietinės Amerikos, ir kitos netgi daug pirmiau, negu Vokie- 

tija. Vienas Schw-to gautųjų diplomų savo dimensijomis nebetilpo į ben- 
drąjį diplomų tomą. Tai tas, kurį jam įteikė Sociėtė Khėdiviale de Gėogra- 
phie 1913 m. gruodžio m. 50 metų jo buvimo Egipte sukaktuvėms. Tai į 
Izopardo kailį įdarytas pergamento lapas su žavinčiomis akvarėlėmis iš jo 
tyrinėjimų. Egipte, suprantama, Schw. buvo ypatingai gerbiamas. Būdamas 
prezidentu 1875 m. kedivo Ismailo įkurtos Geografinės Draugijos, Schw. 
gaudavo ir žymią piniginę paramą, kurią tačiau išleisdavo tik reprezentaci- 
joms.— Nemažiau buvo gerbiamas ir kitose šalyse, nors titulų ir ordenų 
niekuomet nesiekė, o kad išvengtų trukšmingų momentinių pagerbimų, be- 
velijo važinėt incognito. Išvardyt visus jo diplomus, medalius ir kitokius 
pagerbimus būtų per nuobodu. 

Schw. dalyvavo ir politikos klausimuose, bet visuomet tik ryšium su 
Afrika. Šią žemės dalį ne tik tyrinėjęs, bet ir aistringai pamylėjęs, jis ne- 
norėjo, kad ji būtų išnaudojimo sistemos objektu, bet kad būtų įterpta į 
žmonijos kultūros didį organizmą. Jis visu savo uolumu priešinosi Afrikos 
juododžių vergimui ir vieną kartą buvo patsai puolęs savo rankomis vaduot 
vergų transportą. Jo galvojimą ir jausmus šiuo atžvilgiu būdina jo pasku- 
tiniai sakiniai prakalbos į antrąjį jo didžiojo kelionės veikalo leidimą 1878 m: 
„Aš mačiau Afriką ir dar ją turių prieš akis kokia ji yra, kaip didelius ver- 
gijos namus, o ne kokia ji turėtų būt, kaip milžinišką sritį, kurioj laisvai 
bendradarbiaujama bendriems žmonijoms uždaviniams. Aš niekuomet ne- 
abejosiu galutinu gero dalyko laimėjimu ir taip pat juodosios žmonių gi- 
minės ateitimi!“, 

Visi Schw-to surinkti mokslo turtai, visi jo darbai—raštai, piešiniai 
ir visa kita liko Berlyno mokslinėms įstaigoms. Tiktai vienas tomas, tai 
visų jo gautųjų diplomų tomas, nabašninko valia teks jo gimtajam Rygos 
miestui. Tat ir čia jis liudys apie šio didžio mokslininko ir žmogaus gy- 
venimo kurinį! 

1926. VIII. 14, Pr. Dovydaitis. 


Literatūra. Medžiaga šiam paminėjimui imta daugiausia iš Schwein- 
“ furth'o atminimui pavesto sąsiuvinio laikraščio „Die Naturwissenschaften“ 
1926 Nr. 24 (birželio 11 d. 555—580 pusl.), kuriame P. Staudinger'is 
plačiai - pasakoja apie Schw. gyvenimą, darbus, pagerbimus, B. Ankerman- 
n'as—apie Schw. ir etnologiją, J. Mildbread'as—apie Schw. kaip bo- 
taniką, J Walther'is—apie Schw. tyruose (geologinius darbus) ir G. 
Roeder'is—apie Schw. reikšmę egiptologijai. Čion ir pasiunčiame norin- 
čius plačiau susipažinti su Schw. ir jo darbais, Pr. D. 


Joel Hastings Metcalf 
1866—1925. 


Tai žinomas Amerikos astronomas-mėgėjas, kuris savo tikruoju pa- 
šaukimu buvo teologas, unitarionų kunigas, pastoravęs įvairiose Amerikos 
vietose (Burlington'e, Vermont'e, Taunton'e, Winchester'y ir paskiausia Port- 
land'e, Maine). Kaipo ganytojas labai gerbiamas tikinčiųjų, kaip krikščio- 
nis— giliai religingas, kaip teologas apdovanotas moksliniais pažymėjimais. 

Astronomija gyvai domėtis pradėjo nuo 12 metų. Instrumentams įsi- 
taisyti uždarbiavo visokiais darbais. Burlingtone, nors iš kunigavimo turėjo 

maža įeigų, tačiau įsigijo fotografinį žiūroną. Parsiveždamas prie jo pride- 
rėjusį stogą žiemą ledu per Champlain'o ežerą, ledui įlūžus, tik tik pats su 
visu labu nenuvažiavo po ledu, Tauntone savomis lėšomis įsitaisė obser- 
vatoriją. Žiūronus įsitaisė patsai. Ypač jo dideli nuopelnai pritaikomos op- 
tikos srity. Jis suskaičiavo daugelį lęšių sistemų, kurias labai tobulai pa- 
dirbdino. Mistriškas jo šiuo atžvilgiu darbas tai 16 colių dubletas, toks to- 
tografinis instrumentas, kuris daugel melų buvo naudojamas Harvardo ob- 
servatorijoj. Tajai įstaigai jis padirbdino ir fotografinį tripletą 10 colių, ku- 
ris daugely tyrimų pasirodė esąs puikus instrumentas. 

Kaip astronomijos tyrinėtojas jis buvo labai laimingas: per savo ne- 
nuilstamą gyvenimą jis aptiko 6 kometas, daugybę kintamų žvaigždžių ir 
41 planetą (didumoj savo paties metodu). 1921 m. jam pavyko per 2 dienas 
surasti 3 naujas kometas. Kometo ieškojimo instrumentą, kuriuo jis laimėjo 
tokį rekordą, buvo patsai pasidirbdinęs. 

Platesnį jo gyvenimo ir darbų paminėjimą patiekia G. I. Bailey, 
Harvard Reprint 26 ir Popul. Astronomy 33, VII Nr. 1925. D. 


Amedeo Avogadro. 
Jo 150 m. gimimo ir 70 m. mirties sukaktuvėms paminėti. 


Amedeo Avogadro di Guaregna 1811 m. laikrašty „Journal de 
Physigue“ paskelbė darbą: „Bandymas nustatyt kūnų elementarinių mole- 
kulių relativias eibes ir proporcijas, kuriomis jos sueina į junginius“. Cia 
jis išreiškė dėsnį: „Lygios dujų erdvės, matuojamos ly giame spau- 
dime ir lygioj temperaturoj, tūri lygų molekulių skaičių“. 
Sis dėsnis šiandien yra modernosios mulekularinės teorijos pagrindas ir 
patvariai tarnauja chemiškų junginių molekulariniam dydžiui nustatyt. Tat 
stačiai neįtikima išgirsti, kad šis dėsnis daugel metų po jo formulavimo 
buvo visiškai nežinomas, kad jo formuluotojas atsiminta tik už dviejų metų 
po jo mirties 1856 m.— Avogadro dėsnio tendenciją buvo pažinęs ir A m- 
pėre'as 1814 m. ir išreiškęs laiške Berthollet'ui; del to Prancūzijoj, 
kai tik buvo kalbama apie šiuos dalykus, tai visuomet juos jungdavo su 
Ampėre'o vardu. Taip pat ir kai 1846 m, Augustas Laurentas, savo 
pastangose pašalint iš pasaulio tipų ir radikalų teoriją, juto reikalo išsi- 
aiškint molekulės bei atomo sąvokas ir tuo atsirėmęs siulyt naujų formu- 
lių, jam nė galvon neatėjo, jog jau daugiau kaip 30 metų prieš jo gadynę 
šitie dalykai buvo išaiškinti sakytame Avogadro darbe. 

Šitą užuomaršos skraistę nuo Avogadro pirmasis pakylėjo jo taulie- 
tis Stanislao Cannizzaro. Jis ne tik kad 1858 m. spaudoj paskelbė 
tikrąjį dalykų stovį, bet jį dar išdėstė ir 1860 m. Chemikų Kongrese Karls- 
ruhė'j. Cannizzaro paskaitą girdėjęs Lotaras Meyeris pareiškė, „jog 
jam dabar lyg būtų nukritęs nuo akių raištis, visi abejojimai jam išnykę 
ir jam užstojęs ramus tikrumas“. Jis tatai išreiškė 1864 m. savo knygose 
„Moderne Theorie der Chemie“, išdėstydamas didelę Avogadro nusta- 
tymo svarbą. 

Amedeo Avogadro di Guaregna gimė Turine 1776 m. rugpiū- 
šio m. O d, Jo tėvas Pilypas Avogadro buvo teisininkas. Ir sinus, gavęs 
gerą naminį išauklėjimą, ėmėsi teisininko karjeros; 1789 m, taigi dar tik 

13 metų, jis jau gavo filosofinį licenciatą, 16 metų jau turėjo juridinį baka- 
Jaueratą, ir 20 metų—1796 m.—bažnytinės teisės daktaratą. 1801 m. jis 
patapo Pado departamento prefekto sekretorium, ir šias pareigas eidamas 
pelnė visų tiek meilės ir pagarbos, kad jį 1806 m.: priėmė į pro.incijos. 
kole,iją. 1809 m. jis jau paskirtas filosofijos profesorium Vercelli'y. 

Valdininko karjeron Amedeo buvo nuėjęs tik pasekdamas savo gi- 
minės tradicijomis; patsai jis perdėm domėjosi fizika bei matematika, ku- 
riems dalykams jis nuo 1800 m. pašvesdavo kiekvieną laisvą valandą ir 
kuriuose jis 1803 m. debiutavo drauge su savo broliu Feliksu, pagaminęs 
darbą apie elektrinį iluidą. 

Kai 1820 m. Viktoras Emanuelis I Turino universitete įkūrė :matema- 
tinės fizikos katedrą, šioji katedra teko Avogadrui, kuri betgi politikos su- 
metimais vėl 1823 m. išnyko ir tik 1832 m. vėl atgijo prie Karlo Alberto. 
1832—1834 m. šioj vietoj dirbo Augustinas Cauchy, o paskui vėl čion 
pakvietė Avogadrą, kuris ją ir turėjo iki 1850. " 

1811—1820 m. Avogadras stipriai dirbo publicistikoj. Jis niekuomet 
nevaikščiojo dykas, ir be chemijos su fizika, dar užsiimdinėjo  meteorolo- 
gija, statistika, viešojo švietimo dalykais, kurioj vadyboj jis 1848 m. buvo 
turėjęs aukštą vietą. Mirė 1856 m. liepos m Od. 

Avogadras yra vienas iš modernosios chemijos kurėjų. Toliau dirb- 
damas savo 1811 m. didįjį darbą, jis 1814 ir 1820 m. išleido kitu du raštu 
apie molekularinio svorio nustatymą, kuriuodviejuose jis aiškiausiai išplė- 
tojo -savo pažiūras. Jis pirmutinis prileido molekulę susidedant 
iš dvejeto ar keleto atomų ir nustatė daugelio kūnų molekularinį 
svorį, kuris, bendrai imant, gerai derinasi su mūsiškiais šių dienų skaičiais 
Savo nusistatymais ir formulėmis boro ir titnago rūkštims, titnago fluori- 
dui ir chloridui toli aplenkė savo gadynę. 

Avogadro dėsnio svarbų patvirtinimą suteikė van't Hoff'as, kuris 
1886 m. jį pritaikė praskiestiems tirpiniams ir parodė, jog ir jie laikosi ly- 
giai taip, kaip ir dujos. 

Avogadras buvo pagrindingai išsilavinęs mokslininkas. Pagerbimų iš 
šalies jis per savo ilgą gyvenimą neapturėjo jokių, jo dideli darbai paliko. 
dalimi nesuprasti, dalimi užmiršti. Užtat juo labiau juos brangina vėlybe- 
snės kartos, dabartis, ką, tarp kita, rodo ir tai, jog šių dienų svarbiausias 
vokiškas teorinės chemijos W. Nernst'o vadovėlis Avogadro vardą turi 
net savo antraštėje: „Theoretische Chemie vom Standpunkt der Avogadro- 
schen Regel und der Thermodynamik“. 

Plačiau su Avogadru supažindina jo tautietis Julio Guareschi, 
1901 m. išleidęs darbą: „Amedeo Avogadro e la teoria molecu- 
„lare“; šį veikalą nenuilstamas, deja, per anksti pasimiręs chemijos istori- 
ninkas G. W. A. Kahlbaum'as yra išvertęs ir vokiškai. 


Pagal L. Darmsiaedier'į. 
(„Die Umschau“ 1926, 32. Nr.). 


Įvairenybės. 
(Trumpesni straipsneliai ir žinios iš įvairių sTičių) 
Kur lekia mūsų pasaulis (—Žemė, Saulė ir žvaigždės)? 


Prof. Gehrckė Vokiečių Draugijos Techniškajai Fizikai viename pa - 
skutiniųjų posėdžių referavo apie paskutiniu laiku daug kliudytus judamųjų 
kūnų optikos reiškinius. Sagnac'o, Millerio, Michelson'o, Toma- 
šek'o ir ypač astronomo Courvoisier'o bandymai priartina išspręst il- 
gai ginčijamą problemą del absolutaus Žemės judėjimo pasaulio erdvėse. 
Pagal Courvoisier'ą, visi stebėti reiškiniai išaiški imant, kad šviesos 
eteris stovi visiškai rimty, o Zemė prie pusiaujo daro 16 metrų „Lorenco. 
kontrakciją“ ir drauge su saule bei visomis arčiau tirtomis vad. nejudamo- 
mis žvaigždėmis skuba į Paukščių Kelią milžinišku greitumu—po 750 ki- 
lometrų per sekundę! D. 


Ar ir saulė pulsuojanti žvaigždė? 


Didelį žvaigždžių nuošimtį sudaro kintamosios žvaigždės!). Apie vieną 


jų grupę—cefeydžių—yra tvirta hipotezė, kad jų reguliarūs šviesos paki- 
timai einą toms žvaigždėms pulsuojant. Spektroskopiški ir fotometriški ma- 
tavimai mums parodo, kad tos žvaigždės priklauso prie didesniųjų ir turi 
aukštą temperatūrą. Jų pulsavimas pradžią galėtų gauti nuo kaimynės žvaigž- 
dės, arba dar greičiau nuo vidujinės katastrofos, galimos tose didelėse 
žvaigždėse. Sykį prasidėjęs pulsavimas tveria labai ilgai. 

Ar gali, arba teisingiau, ar galėjo, būti mūsų Saulė tokia pulsuojančia 


žvaigžde ir ar turime šitam manymui kokių ekzakčių davinių? Romos ob- .- 


servatorijos di Campidoglio direktorius G. Armellini patiekia?) pada- 
rytų tuo klausimu observatorijoje matavimų rezultatus nuo 1877 m. iki . 
1900 m. Į žvaigždės pulsavimą reikia žiūrėti kaip į periodišką jos skersmens 
susitraukimą ir išsiplėtimą. Saulės skersmuo ir buvo ištisais dešimtmečiais 
matuojamas ir redukuojamas. Kelių žmonių matavimo rezultatai, berods, 
linksta įrodyti to skersmens (radijaus) periodišką kintamumą. Štai tokių 
matavimų lentelės ištrauka: 


1891 061",76 '1895 060*,87 1899 060,80 * 
1892 001',64 1896 960",82 1900 960,86 
1893 061",30 1897 960,70 2 

1894 060",97 1890 060,73 


Skersmens kitėjimo periodas, bendrai imant, sutampa su saulės dėmių ži- 
nomuoju 11 metų periodu ir, būtent, kuomet saulėj daugiau dėmių, ji ma- 
žesnė. Mažesnis, tikriausia, ir jos visos šviesumas, i 
Cefeydžių kitimo periodas, palyginti, trumpas: nuo kėlių valandų iki 
trejeto. dešimtų dienų. Bet yra žinoma kiek kitokio pobūdžio kintamųjų, 
kurių periodas siekia net dvejų metų. Teoriškai imant, pulsuojančios žvaig- 


1) Platokai apie jas mūsų rašoma „Kosmo“ 1925 m. 2-me N ry. 00—103 p. 
Ž) „Seientiai: XXXIX, NCLXV-1. ' 

ždės pulsavimo intensingumas ir periodas laikui bėgant turėtų eiti mažyn. 
Kadangi Saulė jau senai išėjo iš tos stadijos, kada buvo daugiausia ga- 
limybės jai imti ' pulsuoti, tai galėjo ir viena ir kita sumažėti iki sunkiai 
beišmatuojamų ribų. Tačiau Saulė, jei ji pulsuoja, turi vis delto labai ilgą 
periodą ir jei jos pulsavimas įstengtų sumažinti Sau'ės skersmenį iki 1", 
tai turėtų pasireikšti didesnių svyravimų jos temperatūroje. Antai, Mou|- 
ton'as suskaičiavo, kad Saulės didumo dujų kamuolys susispaudęs tik 
0."1 savo matomojo disko (jų visas turi 1920") turėtų periodą tik apie 
2 val., o temperatūros atmainos siektų 4-700? ir pagaliau saulės šviesumas 
maksimume it minimume santykiuotų kaip 2!/2: 1. 

Iš visa pasakyta darytume tokią trumpą išvadą: Čampidoglio obser- 
vatorijos. matavimų rezultatai reikia patikrinti ir jeigu jie daug maž būtų 
teisingi, tai jų priežasties kažin ar teks ieškoti vis s saulės pulsavime (kaip, 
berods, būtų linkęs manyti pats autorius Armellini). O tuo tarpu klausimas 
išrodo dar ne aiškus. A, Juška. 


Kodel saulė šviečia? 


Daug ir šiaip ir taip tarojama apie Šaulės aukštos temperatūros prie- 
žastį. Negalima tvirtinti Saulės spindėjimą esant sumažėjus atvėstant geolo- 
ginėmis mūsų Žemės gadynėmis. Eddington'as parodė, kad susitrauki- 
mas tokių milžiniškų masių, kokią sudaro saulė, negali būti tokios tempe- 
ratūros priežastimi. Paprasčiausias išsprendimas gal būt būtų šioks: Saulė 
todel žiori, kad ji tokia didelė. Jei Edingtono sukaičiavimai teisingi, tai ir 
tokia žvaigždė, kurios masė sudarytų tik !/7 Saulės masės dalį, dar žio- 
ruotų ir būtų matoma. Jos paviršiaus temperatūra dar būtų 30009. O ma- 
žesnė už šiają žvaigždė jau nebežioruotų ir nebebūtų matoma. Iš čia išeitų, 
kad mūsiškės Žemės masė nebegalėtų žioruoti. 

Edingtono manymu, Saulė pirmiau turėjusi 00000 paviršiaus tempe- 
ratūrą, o dabar turinti 60000; jei iš tikrųjų taip, tai Saulė per tą laiką yra 
spindėjimu netekusi atatinkamo medžiagos kiekio. į 

Saulių, su didesne mase kaip 50 mūsiškių Saulės masių, pagal Edin- 
gtoną, negalį būti, nes jose spindulių spaudimas būtų toks didelis, kad 
jas suplaišytų į gabalus. 

Gaunama įspūdžio, kad nepagrįstus ir Kanto ir Laplaso įvaizdus šioj 
srity eina pakeist kitoniški įvaizdai, paremti Edingtono ar panašiais su- 
skaičiavimais. D. 

Žaibas ir jo vertė pinigais. 

Ligi 18 šimtmečio žaibas buvo laikomas—kuo jį laikė ir Aristotelis— 
degančių oro dujų blykstelėjimu, o griaustinis—tų dujų eksplozija (spro- 
gimu). Tik Franklinui pavyko susekti tikroji žaibo esmė. Zaibą sudaro 
išsielektrinimas tarp dviejų priešingų potencialų, —debesų arba tarp debesų 
ir žemės. Tas išsielektrinimas vyksta“ elektrinės kibirkšties pavidalu, koki 
mes pastėbim elektrizavimo mašinoj, tik čia milžinišku matu. k dyla 

Daugiausia pažįstamas linijinis, arba zigzaginis, žaibas; tačiau jis tik 
„akims rodos kaipo zigzago linija. Iš nufotografuotų žaibų žinoma, kad žaibo 

kelias nėra zigzagas, bet gana vingiuotas takas, dažnai su daugeliu atšaižų 
ir išsišakojimų, panašiai kaip kad upės vaga. Paprastų žaibų ilgis siekia 
nuo 1 ligi 3 kilometrų, ir tik retai jis viršija 10 kilometrų; ilgiausias iki šiol 
užregistruotas žaibas, buvęs gulstinas linijinis žaibas ir siekęs 49 km. ilgio, 
buvo pastebėtas Alpėse. 

Elektros kibirkštys, arba dirbtiniai žaibai, kuriuos galima įvykint spe- 
cialiose laboratorijose ar didelėse industrijos įmonėse, tik nykštukai prieš 
laisvą gamtos žaibą. Ilgiausios dirbtinės kibirkštys iki šiol siekė trijų me- 
trų ir joms sukelti reikalingas daugiau, kaip vieno milijono voltų įtempimas. 
Iš šio galima spręst, koks milžiniškas elektrinis tempimas (voltažas) reika- 
lingas, kad įvyktų kelių kilometrų ilgio žaibas. 

Nesenai vienas Brazilijos mokslininkas ėmėsi ištirti žaibo švytrumo 
(Leuchtkraft) intensingumą ir jį patikrint skaičiais. Apie metodą, kuriuo jis 
darė savo matavimus, nieko nežinia. Jis darė stebėjimus perkūnijos laiku 
savo šaly ir priėjo išvados, kad žaibo švytrumas yra labai didelis. 


Jei mes galėtume pasijungti vidutinio didumo žaibo energiją, tai jos 
užtektų trisdešimčiai elektros Iempelių per 10 metų. Vidutiniško stiprumo 
žaibo elektros srovė siekia apie 20000—30000 amperų. Taigi, to braziliečio 
mokslininko rezultatai neatrodo jau neįtikimi. Nenuostabu, kad mūsų tech- 
nikos šimtmety. inžinieriai mėgina tą milžinišką žaibo energiją įvairiai iš- 
naudot, bet praktiškai ta problema | eka dar neišspręsta. Ir sakytasai bra- 
zilietis nežino, kaip tą žaibų energiją praktiškai išnaudoti. 

1913 metų pavasary trenkė žaibas į 40 metrų aukščio fakriko kaminą, 
prie kurio buvo įtaisytas žaibolaidis. Žaibo elektros srovė vietomis sutir- 
pino tą žaibolaidį, buvusį sudarytą iš 12 varinių vielų po 3,3 milimetrus 
skersmens kiekviena. Kaip žinoma, varis tirpsta 1094 laipsnių temperatūroj. 
Tokią aukštą temperatūrą turėjo žaibas pagamint labai trumpu laiku. Ga- 
lima suskaičiuot, kad toks žaibas turi savyje 28000 kilovatvalandžių ener- 
gijos. Skaitydami kilovatvalandę po 50 centų, gausime, kad pinigais paversta 
žaibo energija verta 14000 litų, —graži suma! 

Bengalijoj audros metu įvyksta per minutę 800 sužaibavimų, arba per 
15 minuč ų 12000 sužaibavimų. Tat ketvirtis valandos tokios audros ver- 
„ta 151 milijoną litų! - Taigi matome, kad oro elektros išnaudojimo problema, 
del kurios nevienas inžinierius suka sau galvą, verta prakilniausių žemės 
sunų prakaito! 

Baigdami paminėsim dar vieną labai retą reiškinį arba, geriau sakant, 
retą žaibo pavidalą—rutulinį, arba kamuolinį žaibą. Jis pasitaiko aplamai tik 
po perkūnijos ir taip vadinamas delto, kad jis pasireiškia pavidalu raudo- 
nai šviečiančio rutulio, kurio skersmuo vidutiniškai siekia 20—30 centime- 


Rutulinį žaibą galima matyt jam išsiskiriant iš debesų bazės; taip pat 
jis gali pasireikšt ore laisvai kyburiuodamas arba stūksodamas ant kokio 
nors daikto. Labai dažnai prieš jį įvyksta paprastasai vedamasis žaibas, o 
rutulinis žaibas atsiranda įtrenktoj vietoj arba visai netoli nuo jos; bet da- 
žnai to vedamojo žaibo ir visai nesti. Jis skrieja palei žemę greitumu 2—3 
metrų per sekundę. 

Vienas kamuolinis žaibas, pasirodęs 1882 m. geg. 31 d. Calais'e, šiaip 
aprašomas: „Žaibas įtrenkė rytą 5 val. į vieno pieniaus namą. Pieniaus žmona, 

tuo metu milžusi tvarte karvę, matė, kaip į tvartą įsirito liepsnos kamuo- 
lys, skrido toliau, išlindo per tarpą vienos pėdos pločio tarp karvės ir sie- 
nos ir pagalios išėjo pro duris, nesužeidęs nė vieno žmogaus ar gyvulio. 
Tą visą kelią liepsnos kamuolys atliko lėtai, per kelias sekundes. Trys liu- 
dininkai matė šį reiškinį“. 

Tokiu būdu kamuolinis žaibas pasirodo daugely atvejų nepavojingas; 
jis gali skraidyti tarp žmonių ar gyvulių, jų nesužalodamas. Jam skrindant 
girdėt šnypštimas, zirzimas ar parpimas, ir jis, paprastai, po 3 ar 5 sekun- 
džių užgęsta, palikdamas aštrų, dreskiantį kvapą, tikriausia, ozonui atsi- 
randant. B-iis. 


Žemės sava šviesa. 


Naujomis pažiūromis Žemė leidžianti tokių šviesos spindulių, kurie 
nėra nei saulės, nei mėnulio, nei žvaigždžių atspindėti spinduliai. Mat, Si- 
monui Newcomb'ui nustačius visų žvaigždžių bendrą šviesį, pasirodė, 
kad Zemės bendras naktinis šviesis yra žymiai didesnis kaip žvaigždžių 
šviesis: tai turi būt kokia žemiška šviesos versmė, kuri ir sukelia 
tą naktinę šviesą. Olandas Vutema įžiūrėjo šią šviesos versmę esant 
atmosteroj, ir dalimi ji einanti iš šiaurės pašvaistės šviesos reiškinių. Nusta- 
tyta, kad šie Zemės šviesos reiškiniai visai netaisyklingai svyruoja; šie svy- 
ravimai pirmiausia paslebėti Olandijoj. Vėliau šiuos matavimus pakartojo 
Abbot'as Kalifornijoj ir daviniai buvo tie patys. Taip kad nėra abejojimo, 
jog šie šviesos reiškiniai išsiplatinę visoj Žemės atmosteroj. Tat kadangi 
Zemės savas švietimas lygiu stiprumu galimas stebėt ir pusiaujo ir aši- 
galių srityse, tai jo vyriausioji priežastis negali būt šiaurės pašvaistė; be 
to, sakytasai švietimas spektroskopu įrodomas net ir tamsiausiuose dan- 
gaus kraštuose. Jei priežastimi būtų šiaurės šviesa, tai ašigalio kraštuose 
tas naktinis Žemės švietimas būtų žymiai didesnis! Todel dabar amerikie- 
tis Humphreys priėjo išvados, jog žeminę šviesą gamina vyriausiai 
meteorai, įkrintą į Žemės atinosterą. Kadangi Žemei meteorų tenka gana 
daug—kas met daugiau kaip 200000 tonų-—-ir kadangi pavieniui Žmogus 
pastebi tik pačių didžiausiųjų meteorų švystelėjimą, tai visai įtikima, jog 
daugybė mažų sušvitimų mūsų akiai pasirodo kaip vieningas švietimas, 
kurio stiprumas tačiau svyruoja nuo Žemėn patekančių meteorų nelygios 
ma:ės. D; 


Auksas jūrių vandeny. 


Chemijos vadovėliuose jau nuo seniai patiekiama davinių, būsią įūrių 
vandeny esama 5—10 miligramų aukso vandens tonoj (1000 kilogramų). 
Tuo būdu visuosė okeanuose esamojo aukso kiekis siektų mažiausia 15—20 
milijonų: tonų. Šiam milžiniškam turtui įgyti nekartą buvo ir dar bus imama 
daugel patentų.— Tačiau daugelio metų rūpestingi Berlyno chemikų-tizikų 
Haber'io ir Jaenickė's tyrinėjimai (žiūr. Chemiker-Zeitung 1926, 58 Nr. 
308—390 p.) suardė visas tokias viltis išnaudot jūrių vandens auksingumą. 
Nes tokio kiekio aukso, kokio manyta, įūrių vandeny nėsama, ir tokių nuo: 

onių radosi tik del senesniųjų ne ikslių analizių. Senesnėsėms analizėms 
patikrint dabar buvo ištyrinėta daugiau kaip 5000 vandens pavyzdžių iš 
įvairiausių jūrių ir gelmių; šimtai pavyzdžių imti iš San Francisco įlankos; 

daugelį pavyzdžių iš pietinio Atlanto okeano patiekė vokiečių tyrinėjimo 
laivas „Meteor“; Islandijos ir rytinio Grenlandijos kranto vandens pristatė 
danų tyrinėjamieji laivai. —San Francisco įlankos ir pietinio Atlanto vandens 
analizės parodė aukso tonoj vandens tik apie vieną šimtąją miligramo 
dalį, o ašigalių vanduo jo-turi 4—5 syk daugiau. Kai kuriuose ašigalių sutirpinto 
ledo pavyzdžiuose radosi net dar didesnių tauraus metalo kiekių. Sidabro 
santykiai su auksu labai svyruoja. Iki šiol dažnai manyta, kad kiek tiek 
aukso turėtų būt ištirpę vandeny. Tačiau, pagal Haberį, esą įlikima tau- 
riųjų metalų jūrių vandeny esant ne ištirpusiu pavidalu, bet tik kaip mi- 
neralinių drumzlių arba prikibusių prie planktono (tokios jūrių gyvių ben- 
drijos) sudėtinių dalių. Visiškai neišsimokamas dalykas techniškai 
sudirbinėt jūrių vandens toną vienos šimtosios miligramo dalies 
auksui gauti, o taip pat, pasak Haberio, nėra ir jokios perspektivos rasti 
auksingesnių vietų. | D. 


Kur reikėtų važinėt, kad per ištisus metus turėt malonaus oro? 


Užstojant rudeniui, pabiūra ir oras. Tat bent mintimis pakeliaukime 
po nuolat malonaus oro kraštus. 

Temperatūra, kurioj mes smagiai jaučiamės rimty arba nesmarkiai ju- 
dėdami, ir kokią siekiame turėt mūsų gyvenamuose kambariuose, yra ap- 
link 180C (141/4*R). Turėdami tokią temperatiirą ore, sakysim, 14—18? naktį 
ir 18—220 dieną, mes nereikalingi nei kambarių kūrent, nei prakaituot, ir 
galime taip pat ir ore skaityt bei rašyt —Kuriuo metu ir kur turėti tokios 
temperatūros? Deja, tik labai aprėžtose vietose ir trumpais laiko tarpais. 

Jei kas norėtų nuolatos gyvent tokiose šalyse, kame vidurinė tempe- 
ratūra yra tarp 160 ir 200C, tai turėtų daug važinėt ir kai kuriais metų mė- 
nesiais tik nedaug turėtų iš ko pasirinkt savo buvimui tokių vietų. Dirstel- 
ki ne, kur jis tokios temperatūros rastų mūsų šiauriniame Žemės pusrutul!y. 

Mažiausia tektų keisti gyvenamoji vieta jūrių klimate: nuo sausio mėn. 
Tenerifėje iki liepos m. šiaurinėj Prancūzijoj, o nedidelėj jūrių aukštumoj 
taip pat jau ir šiaurinėj Portugalijoj. Šitokiam gero oro mėgėjui Kaire jau 
būtų per vėsu, ir jis turėtų nešdintis į Aukštutinį Egiptą. Kovo mėnesį jam 
tiktų Kairas ir Bagdadas, balandžio— Sevilla, Malaga, Alžyras ir Nazaretas. 

Gegužės mėn. šiose šalyse jau būtų per šilta, tuo tarpu kai vidurinės 
temperatūros tarp 160 ir 180 šiuo laiku esama visoj Graikijoj, Italijoj ir 
Prancūzjos Tarpužemio pajūry. 

Liepos mėnesį šiokios temperatūros plotas daug didesnis, kadangi 
temperatūros sumažėjimas nuo pusiaujo į ašigalį yra daug mažesnis, kaip 
žiemą Toks plotas dabar eina nuo linijos Bordeaux-Ženeva-Viena-Kievas į 
šiaurę iki linijos Londonas-Kristiania (Os!o)-Helsinkiai ir beveik Archangel- 
skas. Kiek aukštesnės vietos, kaip Graz, Klagenturt, Laibach, Lvov, Her- 
mannstadt tokios temperatūros turi ir į pietus nuo pirmosios linijos. 

Rugsėjo m. gera temperatūra Lissabone, Madride, Bordeaux, Lyone. 
Marseille, Milane, Zagrebe, Budapeste, Bukareste, Sofijoj, Odesoj, Astracha- 
nėj. Lapkričio m. Azorų salose, Madeiroj, Maltoj, Mogadore, Kaire, Bagdade, 
Pagaliau gruodžio mėn. jos plotas vėl sumažta, apsiribodamas tik Madeira, 
Kanarinėmis salomis, Wadi Halfa ir jų apylinkėmis. 

Daug intensingiau kilnotis iš vienos vie os kiton turėtų tas gero oro 
ieškotojas, jei 160—200 temperatūros kraštų jis norėlų susirasti rytinėj Azi- 
joj, neidamas į kalnus. Sausio mėn. jis jos rastų Kalkutoj, kovo m. Hon- 
konge, gegužės m. Pekine su Tokio ir liepos m. pajūry net Sachaline, 0 to- 
liau nuo kranto tiktai pas Jakutską, taip pat ir Irkutske su Urga, bet šios 
vietos stovi 500 ir 1150 metrų aukščiau jūrių lygio. Tuo tarpu Indijoj eu- 
ropiečiui gyvent labai pelengvėja delto, kad šiokios sau pageidaujamos 
temperatūros jis čia pat arti randa kalnuose: nuo žemumos karščių jis bėga 
į Darjeelingą ar Simlą, ir pirmojoj vietoj sau palaimingą temperatūrą turi 
liepos ir rugpjūčio mėn., o antrojoj nuo gegužės iki rugsėjo; čia ta tem- 
peratūra visai pastovi, be tokių nustebinimų, kokių mums teikia mūsiškės 
vasaros metų metais ir savaičių savaitėmis. Net pietinėj Indijoj aukštumų 
sveikatos stotys išlaiko per ištisus metus šiokią ar dar ir vėsesnę tempe- 
ratūrą. Pagal W. Kėppen'ą. 

Seniausių medžių amžis ir jo patikrinimas. 

Tik nedaugelis organizmų turi savo kūne ar atskirose jo dalyse žy- 
mių, iš kurių galima būtų „tikrai spręst apie jų amžį. Rods, mes žinome 
organizmuose įvairiausių ženklų, rodančių individą pasenus, bet iš to dar 
negalime žinoti, kiek laiko reikalinga praeiti, iki pasiekiama toks amžis. 
Tiktai dikotilinai (dviskilčiai) medžiai ir žuvys turi tokius „metinius žiedus“, 
iš kurių galima pažinti metinį prieauglį ir tuo būdu nustatyti tiksliai ir jų 
išgyventą laiką. 

Suskaičiuodami šiuos metinius žiedus mes žinome, kad Kalifornijos. 
milžiniškų medžių (Seguoia gigantea) amžis siekia 5000 ir dar daugiau metų, 
taigi, kad gyvenimas tojo organizmo, kuris dar ir šiandien žydi ir veda 
vaisius, galėjo prasidėt anksčiau, kaip 3000 metų prieš mūsų eros pradžią. 

Bet šie medžiai tai dar nėra patys seniausi individai, kokių  ma- 
noma esant ant Žemės; už juos dar senesniais buvo iki šiol laikomi T e- 
nerifės (didžiausia iš Kanąrinių salų) vadinamieji drakonmedžiai 
(Dracaena draco). Iki paskiausio laiko nurodinėjama, kad pagarsėjęs Orota- 
vos drakonmedis buvęs -6000 metų amžio. Šio milžino tačiau šiandien 
jau nebėr (jis sunaikintas 1867 m.); užtat jo vietoj Tenerifėj keleiviams da- 
bar rodomi kitu tu medžiu: Lagunos ir Ikodo (Icod de los Vinos) dra- 
komedžiai, kurių dviejų pirmasis sakoma turįs 1500, o antrasis 3000 metų 
amžio. (Drakonmedžiai, būdami vienaskilčiai augalai, metinių žiedų ne 
tur). Ikodo medis paskelbtas tautiniu monumentu. 

Tačiau paskiausiu laiku prof. A. Piū tter'is suabejojo šių tradicinių 
skaitmenų tikrumu ir patyrinėjęs šiuos medžius rado jų amžį esant daug 
trumpesnį. (Das alter der Drachenbžume v. T., Naturwissensch. 1926, 8 Nr.) 

„Kuo paremti šie didžiuliai skaitmens?“ klausia jis ir toliau rašo: 
„Drakonmedžius, kaip ir pačią Tenerifę, išgarsino Aleksandras Hum- 
boltdas. Kai jis 1790 m. išvykdamas pietinėn Amerikon šešetai dienų 
buvo sustojęs šioj laimingoj saloj, jis vietoj vadinamoj Villa Orotava matė 
milžinišką drakonmedį, apie kurį jis praneša: «Tikrinama, kad kamienas šio 
medžio, kuris daugely labai senų dokumentų suminėtas kaip stovįs ant 
lauko ežės, jau 15-me šimtmety buvęs toks pat milžiniškas, kaip ir šiandien. 
Jo aukštis rodėsi mums turįs 50—60 pėdų. Jo aplinkis paliai šaknis turi 
45 pėdas. Aukščiau mes jo negalėjome išmatuot, bet Sir George Staun- 

ton rado, kad 10 pėdų aukšty nuo žemės liemens jo skersmuo dar turėjo 
12 angliškų pėdų ir gerai derinosi su Bor dos tikinimais, kuris vidurinį 
jo storį rado turint 33 pėdas 8 colius». Šį medį laikyt tokiu senu Humboldią, 
maty', bus paakinę keletas momentų. Pirmiausia istorijos žinia, paskui 
milžiniškas kamieno storis ir įvaizdas, kad čia esama labai pamaži augan- 
čio medžio. Tatai matyt dar iš Huinboldto tolesniojo posakio: «Organi- 
zuotose esybėse šis medis, šalia adansonijos ir Senegalo boababo yra vienas 
seniausiųjų mūsų žemės ruiulio gyventojų. Boababai storumu berods dar 
pralenkia Villos Orotavos drakonmedį. Jų žinoma tokių, kurie prie šaknų 
turi 34 pėdų skersmenį, nepaisant, kad visas jų aukštis siekia tik 50—60 
pėdų. Bet reikia pastebėt, kad adansonijos auga daug sparčiau, kaip dra- 
konmedis, kuris auga labai pamažu». 

Pūtter'is atmeta istorinį argumentą, kaip nieko tikra šiam reikalui ne- 
pasakantį ir tiesioginiu Tenerifės drakonmedžių stebėjimu bando nuspręst 
klausimą, ar jie iš tikrųjų taip ilgai auga, kad tokio storumo medžiui, kaip. 
jį nurodo Humboldtas, reikalingas yra ypatingai ilgas amžis. 

Lygindamas sakytųjų medžių įvairiais laikais padarytus jų matavimus, 
jis nustato, kad šiandienis Ikodo drakonas visais atžvilgiais viršija savo 
garsųjį Villos Orotavos brolį, ir kad per paskutiniuosius 68 metus jis kas 
met užaugdavęs į storį po 8,3 centimetro. Iš čia Pūtter'is, priimčamas visa 
ką domėn, ir sųskaičiuoja, kad šių dienų Ikodo drakonmedis niekaip nėra 
senesnis per 185 metus. Panašiai kito drakonmedžio iš Realejo bajo amžį jis 
suskaičiuoja esant 210 metų. Suskaičiuoti Villos Orotavos medžio amžis, ka- 
dangi jo paties jau nėra, yra sunkiau; remiant s apie jo dydį likusiomis Ži- 
niomis, gaunama jo amžį galėjus būt 575 metus, kuris skaičius betgi dar esąs. 
aiškiai per didelis, kadangi tikra, jog šis medis savo jaunatvėj, ir paskui, kol 
dar nebuvo išdulijęs, augo žymiai sparčiau, nekaip tuo laiku, nuo kurio apie 
jį turima matavimo žinių. 

Kita priemone sakytųjų medžių amžiui suskaičiuot Pūtter'is ima jų 
žydėjimo periodingumą; mat, vietos gyventojų tikinimu, drakonmedžiai žydį 
kas 8 ar 11 ar 12 metai, ir tokio žydėjimo lieka medy tam tikrų žymių. 
Šiuo suskaičiavimu medžio amžiui Eetgi gaunama tik labai plačios ribos, 
būtent, kad 

Lagunos drakonmedis turi daugiau kaip 64 ir mažiau kaip 200 metų 

Išvada abiems atvejais ir kitų steoėtojų daviniais ta, kad čia Ikodo kalba- 
mieji drakonmedžiai visai nėra seni. Jų didumas eina ne nuo ilgo amžio, 
bet nuo palankių augimo sąlygų. Savo tyrimus Piūtter'is galutinai taip re- 
ziumuoja: „Iš esamų drakonmedžių nėra nė vieno tokio, kuris turėtų bent 200: 
metų. Ikodo medžiui aš skirčiau 150—170 metų. Kadangi jis didesnis už 
buvusijį Villos Orotavos medį, sužadinusį A. Humboldto fantaziją, tai nėra 
pagrindo ir anąjį laikyti buvus žymiai senesnį. Ikodo medis išrodo dar vi- 
sai sveikas; jis dar galės toliau austi dešimtį kitą metų. Lagunos medį aš. 
laikaų ypatingai greitai augančiu, ką bus galima pigiai patikrinti pakarto- 
jant jo matavimus artimiausiais dešimtį ar dvidešimtį metų, Aš manau jį 
vargu turint 100 metų“.—-Per dvejetą-trejetą dešimčių metų susirinks gau- 
singesnės medžiagos apie drakonmedžių augimo greitį, kadangi dabar jų 
augimas bus tiksliai sekamas matavimas. Patsai Pitter'is yra išmatavęs 17 
medžių įvairaus didumo. D. 


Beržas nykštukas (Betula nana L.) Lietuvoj. 


Šepetos durpyne (Kupiškis) šią vasarą rasta beržas nykštukas. 
Tai šiaurės augalas, kuris Skandinavijoj, Suomijoj, Škotijoj, Spicbergene 
ir kituose šiaurės kraštuose auga labai apsčiai miškuose, ant uolų ir šiaip 
įvairiose vietose, tuo tarpu šiltesniuose kraštuose, kaip Vokietijoj, Latvijoj, 
Lietuvoj, jis užsilikęs tik pe kėse, durpingose vietose ir tai labai retai. Vo- 
kietijoj, pavyzdžiui, pasitaiko beveik išimtinai tik kalnų ir aukštumų durpy- 
nuose, bet retai (Bavarijos aukštuma, Silezija, vakar. Prūsai). Rytų Prūsuose 
nėsama. Lietuvoj, be Gardino, beržas nykštukas iki šiol, berods, botanikų 
nebuvo užtiktas. Todel tas faktas, kad Šepetoj yra užsilikęs šis retas ir įdo- 
mus šiaurės augalas, svar us ne tik mums, bet neabejotinai bus įdomus ir 
užsienio botanikams, ypač botanikams geografams. 

epeta yra tipiškas aukštas durpynas, gana aukštai išgaubtu viduriu, 
apaugęs mažomis, bet senomis, retomis pušaitėmis. Iš kitų augalų perdėm 
tęsėsi labai vienoda bendruomenė iš: Spkagnum, Calluna vulgaris, Rubus cha- 
maemorus, Eriophorum vaginaium, Ledum palusire, Vacciniun ozycoccus, Drosera 
rotundifolia, Cladonia; įdubimuose—Scheuchzeria palustris, o ant kupstelių Po- 
lytrichum. Pakraščiais aukštas durpynas pereina į žemą, pievinio tipo dur- 
pyną, kur daugiausia pasitaiko „Betula pubescens, Salia, vietomis Phragmites 
communis, Carea, iš samanų Sphagnum ir „Acrocladium cuspidatun. Cia kaip 
tik tose vietose, kame aukštas durpynas pereina į žemą, ir koncen- 
truojasi daugiausia Betula nana. Išviso ji rasta tuo tarpu 5-se vietose (ne- 
abejotina, kad ir daugiau tokių vietų, stropiau paieškojus, atsiras): šiaurės 
vakarų (užvis daugiausia), vakarų ir šiaurės rytų pakraščiuose. 

Beržas nykštukas nuo kitų mūsų beržų labai lengva atskirti. Jis auga 
neaukštais (10—20, daugiausia iki 100 cm.) retais krūmeliais, kurie šiek tiek 
panašūs į karklų krūimelius, nes pagrindinio stiebo nėra, o šakutės išsike- 
roję į visas puses. Lapai jo nedideli, apie 6-12 mm ilgumo ir 8—15 n:m. 
platumo, apskriti, giliai karbuotais kraštais ir trumpais lapkočiais, viršutiniai 
beveik bekočiai (žiūr. piešinį). 


a, 


Betula nana: a) bendra krūmelio išvaizda (schematizuota); b) atskiras 
lapelis naturalinio didumo (Autoriaus piešinys). 


Išmėtytai augą, labai negausiai šakoti krūmeliai daro įspūdžio, kad 
beržas nykštukas pas mus yra reliktinis (liekanos) augalas, kuris kas kart 
vis labiau nyksta ir, neabejotina, durpynams labiau nusausėjus, jis galuti- 
nai išnyks, nes mūsų krašto dabarti s klimato sąlygose jis, matyt, tik pel- 
kėse durpynuose tegalėjo užsilikti. : 

Galimas daiktas, kad, be Šepetos durpyno, Betula nana randasi ir kai 
kuriuose kituose, ypač šiaurinės Lietuvos dalies, durpynuose. Tai ištirti —Lie- 
tuvos botanikams artimiausios ateities uždavinys. 


Kaunas, Stud, Ant. Minkevičius. 
Botanikos sodas, 1926. VIII. 31, 


KOSMOS 


1926 metais eina kas mėnuo 
40 pusl. didumo sąsiuviniais, gausiai iliustruotais. 
Prenumeratos kaina: 

Visų mokyklų moksleiviams, studentams ir pradžios mokyklų 
mokytojams— metams 20 litų, pusei metų 10 litų. 
Visiems kitiems—metams 25 litai, pusei metų 14 litų. 
Prenumeratos pinigus siųsti adresuojant: 
„Kosmo“ administracijai, Kaune, Rotušės Aikštė Nr. 6. 
Dar yra nedidelis skaičius ir praeitų metų 
„Kosmo“ komplektų šiąja kaina: 

1925 m. šešerios knygos (pilnas komplektas) 18 litų. 
1924 metų ketverios knygos (pilnas komplektas)—15 litų. 
1922-23 m. trejos knygos (pilnas komplektas) —10 litų. 
1920-21 m. dvejos knygos (nepilnas komplektas) 10 litų. 
Kreiptis ten pat—į „Kosmo“ administraciją. 

Užsisakykite sendraugių ir stud. ateitininkų leidžiamą litera- 
tūros, mokslo, visuomenės irakademiškojo gyvenimo žurnalą 


“ „ZIDINĮ“ 


„Židinys“ stengias pralaužti mūsų kultūrinio gyvenimo ? 
suštingimą ir nori sudominti mūsų inteligentiją aukštesnėmis ž 
vertenybėmis negu tos, kurias patiekia kasdieninis pilkas 
gyvenimas. !„Židinys“ išeina kas mėnuo 80 psl, paliekda- 
mas naujausių literatūros kurinių, įvairių straipsnių iš filo- 
sotijos, visuomenės, gamtos ir kitų mokslų srities, duoda: $ 
mas rimtą svarbiausių mūsų visuomeninio ir apskritai kultūri- ž 
nio gyvenimo įvykių įvertinimą ir tt. „Židiny“ bendradar- 
biauja: V. Bičiūnas, doc. T. Brazys, P. Butėnas, prof. Pr. 
Dovydaitis, prof. dr. J. Eretas, dr. M. Gustaitis, J. Gobis, doc, 
dr. Gylys, A. Jakštas, A. Juška, prof. dr. P, Kuraitis, doc. 
dr. Kemėšis, P. Kirvelaitis, Pr. Mantvydas, Putinas, prof. ž 
dr. Reinys, doc. M. Račkauskas, E. Radzikauskas, St. Sant- 
varas, J. Stanišauskas, prof. dr. St. Šalkauskis, prof. dr. J. ? 
Totoraitis, prot. dr. St. Usaris, J. Ulmanas ir daugelis kitų. 
„Židinį“ redaguoja dr. V. Mykolaitis-Putinas. Kaina metams 
40 It., pusmečiui 20 lt.; užsieny metams 60 lt., pusm. 30 lt. 
edakcijos adr.: KĄUNAS, Mickevičiaus gatvė 28, Admini- 
stracijos— KAUNAS, Laisvės Alėja 3. 

Lietuvos karininkų laikraštis - 


"«<KARDAS>» 


Eina kiekvieno mėnesio 10, 20ir 30 d. Leidžia Karo Mokslo 
Draugija. 

„Kardas“ rašo aktualiais krašto gynimo, kariuomenės, ka- 
rininkų, šaulių reikalais; deda karo politikos apžvalgas, plačiai 
informuoja apie mūsų ir kitų valstybių gyvenimą. 

Laikraštis iliustruotas, 16 pusl. 

„Kardo“ redakcijos kolegiją sudaro: pulk. leit. Byla, ats. 
pulk. Daukantas, gen. št. pulk. leit. Gerulaitis, gyd. leit. Jurgelio- 
nis, pulk. leit. Skučas, pulk. Sutkus ir gen. št. pulk. leit. Škirpa. 

 Atsakomasis redaktorius vyr, leit. Jonuška. 

Visus tikrosios tarnybos, atsargos karius, šaulius, sporti- 
Rike: skautus, jaunimą ir visuomenę kviečiame prenumeruotis 
„Kardą“. 

Platinkie „Kardą“ savo pažįstamų tarpe! Išsirašykite į 
visas bibliotekas, skaityklas! 2 

„Prenumeratos kaina 1926 metams. 

Lietuvoje (taip pat Estijoje, Latvijoje, Vokietijoje) metams 
36 lt., pusei mėtų—18 lt, 3 mėn. O lt., 1 mėn. 3 It. Atskiras 
nr. 1 lt:- Užsienyje: metams— 60 lt., pusei metų—30 lt., 1 mėn. 5 lt. 

Skelbimų kainos: Po teksto !/1 pusl.—120 It, 1/> pusl.—70 lt, 
1/4 pusl.— 40 It., 1/s pusl. 25 It. 1/16 pusl.—15 lt. Tekste dvigu- 
bai. Skelb'antis dažniau didelė nuolaidą. 

Redakcijos ir administracijos adresas: Kaunas, Ne- 
priklausomybės aikštė 34—2 nr, 


„Šviesos“ spaustuvė, Kaunas, Jakšto gatvė, Nr. 2. Tel. Nr. 20-95, 

